Artel U5 тақдим қилинди: миллий маҳсулот бизга муносибми? - Terabayt.Uz\nArtel U5 тақдим қилинди: миллий маҳсулот бизга муносибми?\n26 декабр куни пойтахтимизда яп-янги Artel U5 смартфони тақдим қилинди. Artel компанияси тақдим қилаётган смартфон моделлари бугунги аксарият фойдаланувчи ва харидорларнинг танқидига сабаб бўлмоқда. Шундай бўлса ҳам, бу бренд тўхтаб қолгани йўқ ва ҳаракатда.\nArtel U5 миллий мобил алоқа воситасининг бош жиҳати сифатида ундаги 16 мегапикселли селфи камерани айтиш мумкин.\nЭкран ва намойиш\nЯнги Artel U5 смартфони 5,7 дюймли, 1440×720 пикселли (HD+ сиғимли) экранга эга бўлган. Яна бир ўзига хослиги -- олд панелнинг 83 фоиз қисми экрандан иборат. Ишлаб чиқарувчининг маълум қилишича, мазкур ўлчамдаги смартфонлар учун бу ноёб кўрсаткич экан.\nШу билан бирга, Artel вакиллари U5 смартфонидаги IPS-дисплейнинг тасвир узатиши аниқ ва ёрқин экани, тасвир деталларга бой бўлиши, экрандаги 2.5D шишаси тасвирни янада жозибадор қилишини маълум қилишган.\nArtel U5 платформаси Qualcomm компаниясининг 64 битли Snapdragon 425 чипсети асосига қурилган. Бизнинг смартфон бозорда нисбатан оммалашган, ҳамёнбоп Xiaomi Redmi 4A ҳам Snapdragon 425 (2 ГБ тезкор ва 16 ГБ доимий хотирага эга) процессори билан таъминланган.\nRedmi 4A модели билан яқиндан танишамиз. Ушбу смартфон Хитойнинг интернет дўконларида $90 доллардан бошлаб сотилмоқда. Юртимиз смартфон бозорида ҳам бу модел анча машҳур.\nБу чипда 4 ядро бўлиб, ҳар бирининг частота тезлиги 1.4 Ггц. Бу чипнинг маълумотни қайта ишлаш техник жараёни 28 нанометрни ташкил қилади. Яъни, самарадорлик бугунги кучли флагманлар процессоридан 2 баробар паст. Бу борада миллий компаниямиз орқага қадам ташлаган. Боиси, аввалги -- Artel P5'да бу чипдан нисбатан кучлироқ, 8 ядроли Qualcomm Snapdragon 430 чипи ўрнатилган эди. Snapdragon 425 жаҳоннинг энг арзон ва бошланғич нархли смартфон моделларига ўрнатилади.\nГрафик-тасвирлар учун Adreno 308 видео-картаси масъул бўлган. Xiaomi Redmi 4A’да ҳам шу видео-карта ўрнатилган. Бу борада ҳам янгилик қувонарли эмас: Artel P5'да Adreno 505 видео-картасидан фойдаланилган.\nArtel U5 смартфонининг тезкор хотира сиғими 2 гигабайт, доимий хотира эса 16 гигабайтли. Уни қўшимча флешка ёрдамида 64 гигабайтгача катталаштириш мумкин. Айтиш жоизки, Artel P5'даги хотира сиғими 3 ГБ эди. Смартфон аккумулятори ҳам у қадар ҳавас қиларли эмас -- 2900 мА соат, бу қувват бир кунлик фаолиятга етиб қолади.\nCмартфоннинг ўзига хосликлари\nArtel U5 смартфонидаги 16 мегапикселли селфи-камера учун фоточақноқ ҳам ўрнатилгани айни муддао.\nБош камера учун эса 13 мегапикселли сенсор танланган. Бош камерада "Portrait" режими бўлиб, унда портретлар ижод қилиш мумкин. Beauty Face функцияси эса фойдаланувчининг юз-қиёфасини жозибали кўринишга келтиради. Бош камерада панорама суратлар олса бўлади. HDR ёки Night Shot (Тунги) функциялар ҳам камера имкониятларини оширади.\nСенсорларга бой, бироқ ...\nArtel U5 модели қўшимча сенсорларга бойлиги айтилмоқда. Булардан бири бармоқ изи сканери. Бу датчик орқа панелдан ўрин олган.\nШу билан бирга, U5 модели ёруғлик, оралиқ-масофа, ҳолл датчиги, акселерометр ва гироскоп каби сенсорларга эга бўлган.\nБироқ, эсингизда бўлса, биз NFC (яқин масофада контактсиз алоқа ўрнатиш) модулининг йўқлиги боис, Artel P5'ни анча танқид остига олган эдик. Афтидан, компания бу гал ҳам бу муҳим датчикни унутган кўринади. Ваҳоланки, бугун ҳамма жойда, ҳаттоки автобус ва метроларда, савдо шаҳобчаларида NFC (яқин масофада контактсиз алоқа ўрнатиш) тизими орқали тўловлар юртимизда ҳам оммалашмоқда.\nArtel U5 — селфи тушишга ишқибозлар учун айни муддао. Шу билан бирга, экран ҳам йирикроқ. Қолган жиҳатдан эса бу модел хусусиятлари билан мақтана олмайди. Маълумотларга кўра, бу модел бозорда 1.500.000 сўмдан сотилади. Шу ўринда компания маркетологлари учун бир таклиф. Бугун деярли ҳар кун бутун жаҳонда янги смартфон модели тақдим қилинмоқда. Компаниялар тақдимотда смартфоннинг сотувга чиқиш вақти ҳамда нархини эълон қиладилар. Artel ҳам шунга одатланиши керак. Нархнинг яширилиши смартфоннинг ўз нархига муносиб эмаслигини англатади.\nБиз юқорида қайд этган Redmi 4A (16 gb) "Малика"да 943 000 сўмдан сотилмоқда. 1,5 миллион сўм турадиган Redmi Note 4x эса 5,5 дюймли FullHD сиғимли, 2.5D ҳимоя шишаси билан қопланган экранга, Qualcomm Snapdragon 625 (8 ядро, 2 ГГц) чипига, 3/4 Гбайт тезкор ва 32/64 Гбайт доимий хотирага эга. Ва, энг муҳими бу моделга 4100 мА соат сиғимли аккумулятор ўрнатилган.\nҲа, Artel янги смартфон тақдим этганини ўқиб биз ҳам хурсанд бўлган эдик. Бироқ, унинг жиҳатлари билан танишгач, ҳафсаламиз пир бўлди. Кўзни шамғалат қиладиган селфи-камеранинг ўзи бозорда оммалашиш учун етарли эмас. Бугунги фойдаланувчилар у қадар эътиборсиз эмас. Ахир уларнинг Terabayt.uz номли ишончли манбалари бор!


Латвияда полиция 3,5 млн қалбаки долларни мусодара қилди\n11:20 / 29.04.2016\nЛатвия давлат полицияси мамлакат пойтахти Рига шаҳрида қалбаки долларларни юқори сифатда ишлаб чиқарадиган босмахонани аниқлади. Ҳибсга олинган шахслардан 3,5 миллион доллар мусодара қилинган.\nТАСС агентлиги хабарига кўра, бу кўп йиллардан буён Латвияда мусодара этилган энг катта миқдордаги қалбаки пуллар ҳисобаланади.\nЛатвия Давлат полицияси иқтисодий жиноятларга қарши курашиш бошқармаси раиси Петерис Бауска матбуот анжуманида маҳаллий корхоналарнинг бирида қалбаки пуллар ишлаб чиқарувчи босмахона топилгани тўғрисидаги маълумотни тасдиқлади.\nБосмахонада зарб этилган пулларнинг сифат даражаси шу қадар юқори бўлганки, уларни ҳақиқий пуллардан фақатгина махсус сканер ёрдамида ажратиш мумкин эди.\nЛатвия полицияси АҚШ ҳукумати ва Европа Иттифоқи полиция хизмати (Европол) билан ҳамкорликда ўтказган тергов-суриштирув ишлари доирасида жами 13та рейд амалга оширилди. Натижада, қалбаки банкноталар ҳамда уларни ишлаб чиқарувчи ускуналар мусодара этилди. 7 киши қўлга олинган, улардан тўрт нафари ҳибсда қолмоқда. Уларга мол-мулк мусодараси билан бирга 10 йилгача қамоқ жазоси хавф солмоқда.


«Озодлик» Давлат муассасаси томонидан тендер эълон қилинган - қарши нарвонли махсус техника ҳисобланган автомобил сотиб олиш\n«Озодлик» Давлат муассасаси томонидан тендер эълон қилинган\nТендер буюртмачиси ва шартнома эгаси - «Озодлик» Давлат муассасаси.\nМолиялаштириш манбаи - бюджет маблағлари.\n«Global Research and Consulting» МЧЖ тендерни амалий ташкил этувчи ихтисослашган ташкилот ҳисобланади.\nСизни тендерда иштирок этишга таклиф қиламиз.\nТендерда тендер шартларида кўрсатилган талабларни бажарган Ўзбекистон Республикаси резидентлари ва норезидентлари жисмоний ёки юридик шахслар иштирок этишлари мумкин.\nТендер предмети - «Озодлик» Давлат муассасасига ёнғинга қарши нарвонли махсус техника ҳисобланган автомобил сотиб олиш.\nТендер предметининг бошланғич нархи Самарқанд шаҳрига DDP шартларида етказиб бериш билан - 750 000,00 АҚШ доллари ҚҚСни ҳисобга олган ҳолда ташкил этади.\nI. Тендернинг умумий шартлари:\n1.Буюртмачи ва ташкилотчи тендернинг ўтказилиши ёки натижаларидан қатъи назар, иштирокчилар томонидан қилинган сарф ва харажатлар бўйича ҳеч қандай мажбуриятларни ўз зиммасига олмайди.\n2. Малака ҳужжатлари ва тендер таклифлари билан ташқи хатжилдлар ҳар куни Тошкент вақти билан соат 9:00 дан 18:00 га қадар махсус ахборот портали кўрсатилган муддат тугагунгача қабул қилинади.\nҲужжатлар «Global Research and Consulting» МЧЖ томонидан рўйхатга олинган холда қабул қилинади.\n3. Тендер таклифини тайёрлаш ва тақдим қилиш бўйича талаблар тендер ҳужжатида батафсил кўрсатилган.\n4. Етказиб берилаётган товар тендер ҳужжатида кўрсатилган техник талабларга мос келиши керак.\n5. Тендер таклифлари тендер таклифининг тижорат қисми билан хатжилдлар очилган кундан бошлаб камида 90 (тўқсон) кун давомида амал қилиши керак.\nТендер таклифлари билан хатжилдлар очилгунга қадар тақдим этилган малака ҳужжатлари асосида харид комиссияси томонидан иштирокчиларнинг малакавий танлови ўтказилади.\n6. Малакавий танлов учун иштирокчилар қуйидаги мезонларга мувофиқ бўлиши керак:\n7. Тендерда иштирок этиш учун ва келишилган вақт мобайнида тендер таклифининг қайтарилмаслиги кафолати сифатида иштирокчилар тендер таклифини кафолат пули билан таъминлашлари керак.\nУшбу тендер учун иштирокчиларни кўпроқ жалб қилиш мақсадида харид комиссияси томонидан қуйидаги қарорлар қабул қилинди:\nтендер таклифини таъминлаш пул ўтказиш шаклида ёки банк кафолати шаклида таъминлаш шакли белгилансин.\nТендер таклифини таъминлаш миқдори бошланғич нархнинг камида 3% (фоиз) фоизи миқдорда бўлиши керак:\nПул ўтказиш билан таъминланган тақдирда:\nпул маблағлари «Озодлик» Давлат муассасасининг махсус ҳисоб рақамига тендер таклифларини қабул қилишнинг охирги санасидан кечиктирмаган холда ўтказилиши керак;\nхорижий иштирокчилар АҚШ долларида ёки ЕВРОда пул маблағларини ўтказишлари мумкин;\nмаҳаллий ишлаб чиқарувчилар (етказиб берувчилар)нинг пул маблағлари миллий валютада ўтказилади;\nпул маблағлари келиб тушган пайтдан бошлаб ўтказилган деб ҳисобланади.\nБанк кафолати берилган тақдирда:\nбанк кафолати «Озодлик» Давлат муассасасининг номига расмийлаштирилади;\nбанк кафолатининг амал қилиш муддати тендер таклифлари қабул қилинган охирги санадан бошлаб 90 (тўқсон) календар кун бўлиши керак;\nбанк кафолати 758-банк кафолати бўйича халқаро қоидаларга мувофиқ расмийлаштирилади;\nбанк кафолатини тасдиқловчи хабарнома SWIFT тизими орқали тендер таклифларини қабул қилишнинг охирги санаси тугагунга қадар юборилиши лозим.\nКафолат билан таъминланмаган тендер таклифлари кўриб чиқилмайди.\nТендер таклифларининг кафолати билан боғлиқ барча банк харажатлари тендер иштирокчиларига юклатилади.\nАгар тендер таклифининг таъминланиши тендер таклифларини қабул қилишнинг охирги санаси тугагунга қадар тақдим этилмаса, харид комиссияси иштирокчини четлатиш ҳуқуқига эга.\n8. Тендер таклифлари билан хатжилдларни очиш бевосита харид комиссияси мажлисида амалга оширилади.\n9. Харид комиссиясининг Мажлиси Буюртмачига тегишли бинонинг мажлислар залида тендер таклифларини қабул қилишнинг муддати тугагандан сўнг эртасига соат 15:00 (Тошкент вақти) да ўтказилиши режалаштирилган.\nII. Хорижий иштирокчилар учун тендер шартлари:\n1.Тижорий таклифларни эркин муомаладаги валютада кўрсатилиши керак.\n2. Тўлов шартлари:\n100% қайтарилмайдиган, бўлинмас, тасдиқланмаган аккредитив (агар аккредитивни тасдиқлаш зарур бўлса, уни тасдиқлаш учун харажатлар ташаббускор томонидан тўланади), аккредитив товарни қабул қилиш тўғрисидаги акт имзолангандан сўнг 20 кун ичида очилади;\nтўлов АҚШ долларида амалга оширилади.\n3. Етказиб бериш шарти – DАP, Самарқанд ш., INCOTERMS – 2010 га мувофиқ.\n4. Хорижий иштирокчилар учун товарлар етказиб бериш муддати аккредитив очилган кундан бошлаб 270 календар кун.\nIII. Маҳаллий иштирокчилар учун тендер шартлари:\n1. Тижорий таклиф миллий валютада кўрсатилиши керак.\n2.2. Маҳаллий иштирокчилар учун:\nшартноманинг умумий суммасидан 30% аванс тўлови;\nтоварларни қабул қилиш тўғрисидаги акт имзолангандан сўнг шартнома бўйича қолган70% тўлови.\nтўлов миллий валютада пул ўтказиш йўли билан амалга оширилади.\n3. Етказиб бериш шартлари – DDP га мувофиқ, Ўзбекистон Республикаси, Самарқанд вилояти, Булунғур шаҳри, С. Раҳимов кўчаси-35.\n4. Товарларни этказиб бериш муддати - аванс тўлови амалга оширилганидан кейин 270 календар кун.\nБатафсил маълумот олиш учун қуйидаги манзилга мурожаат қилишингиз мумкин: Ўзбекистон Республикаси, Тошкент шаҳри-100100, Шота Руставели кўчаси, 45-уй, 4-қават, 414-хона, «Global Research and Consulting» МЧЖ.


Мансурхон Тоиров. Кел, қалдирғоч, кутаман сени - www.ziyouz.uz\nБош саҳифа Оила ва жамиятМансурхон Тоиров. Кел, қалдирғоч, кутаман сени\nМутахассислар фикрига кўра, ер юзининг муз билан қопланган қутб ўлкаларидан бошқа барча ерларида қалдирғочларнинг 79 тури, жарқалдирғочларнинг 86 тури яшайди. Ўзбекистонимизда қалдирғочлардан: қишлоқ қалдирғочи, туя қалдирғочи, шаҳар қалдирғочи ва сув қалдирғочи учрайди.\nУшбу нозик қушнинг бургут билан жангини томоша қилганмисиз? Мен кўрганман. Бу воқеа Американинг Глен Плей деган тоғли ўлкасида бўлиб ўтган эди. Ўша куни осмон беғубор, беш-олтита бургут учиб юришарди. Бургутлардан бири қалдирғочнинг полапонларини безовта қилган бўлса керак, унинг тепасида бир қалдирғоч бетиним айланиб бошини чўқилар ва зудлик билан тепага кўтарилар ва яна шўнғиб бургутнинг бошини тинмай чўқилар эди. Бургут қалдирғочнинг ҳужумларига умуман жавоб бера олмас ва ўзини қаерга қўйишни ҳам билмас эди. Бургутнинг гавдаси катта бўлгани учун қалдирғочнинг орқасидан тепага қувиб чиқиш даражасида эпчил эмасди. Ниҳоят бургут тезлик билан пастга шўнғиб, қалдирғочдан қочиб қутулиш йўлини топди…\nИлк бора мен қалдирғоч билан олти ёшларимда мактабимиздан юз қадамча наридан оқиб ўтаётган анҳорга маҳлиё бўлиб ўтирганимда танишганман. Ўша куни бир нечта қалдирғоч галма-гал анҳор қирғоғига қўнишиб, уй қуриш учун унинг юмшоқ ерларидаги лойдан чўқилаб-чўқилаб тумшуқларига олишар ва бу лой ушоғини қайтадан ерга ташлаб, бошқа томонидан чўқилаб қайтадан оғизларига солишар эди.\nКейин тушунимча, шу тахлит ҳар бир лой ушоғини ийлаб, обдон пишитган экан. Ёшлигимдан ўртоқларимнинг бирортаси уйида қалдирғоч ин қуриб бола очганини кўриб қолсам, жуда ҳавасим келарди. Лекин нима учундир бизнинг уйимизга қалдирғоч ин қўймас эди. Мен бундан хафа бўлган чоқларим ҳам бўлган.\nФалакнинг гардиши айланиб, йиллар ўтгач, ўзимга ҳам оилам учун уч хонали уй солиш насиб қилди. Шу йили баҳор келиб, кунлар исигач, ойна ромлари табақаларини очиб қўйсак, янги уйимиз ичига ҳар замон бир-иккита қалдирғоч кириб айланишни одат қилиб олишди ва ниҳоят уларга кичикроқ бир хонамиз маъқул келди, шекилли, кираверишдаги чап бурчак тепасига ин қура бошлашди. Шу йили қалдирғочларнинг тўртта полапони учирма бўлди.\nҚалдирғочларнинг полапонларининг парвариш қилишини кузатиб, кўп ҳайратли ҳолларни кўрдим. Эсимда қолгани — улар доимо полапонларини тагини тозалаб, ҳар хил чиқитларни ташқарига чиқариб ташлашар, ўз инларини қуришадиган бўлишса, иложи борича ушбу уйларни таъмирдан чиққан-чиқмаганини эътиборга олишар экан. Одамлар ўз уйларини таъмирлаш чоғи қалдирғочларнинг инларини ҳам бузиб юбориши бунга сабаб бўлган бўлса керак.\nҚалдирғочлар полапонларини фақатгина овқат ва сув билан таъминламасдан, уларга учишни ҳам ўргатишганининг гувоҳи бўлдим. Бир куни бир қалдирғоч боласи ўзининг учирма бўлганига ишона олмай сўрининг симига қўниб ўтирарди.\nБир пайт ўша катта қалдирғоч “қани, кетимдан уч”, дегандек ишора қилиб, қаноти билан полапонни бир туртиб ўтиб кетувди, полапон сўри симини чангалидан қўйиб юбормай, боши ерга қараганча осилиб қолди. Бир оздан сўнг симни чангалидан бўшатиб, онаси кетидан учиб кетди.\nУлар инларини ташлаб чиқиб кетишгач бир ой ўтиб, ҳовлимиздаги ток сўрига ўнтача қалдирғоч келиб қўнди. Бирмунча вақт нималарнидир ўзаро ғижирлашгач кетма-кет қалдирғоч ини турган хонага учиб киришди. Хона қалдирғочга тўлиб кетди. Ҳамма қалдирғочлар бирваракайига хонанинг ҳеч қаерига қўнмасдан, ичини уч-тўрт маротаба айланиб, гўё кўнгилларидаги барча эзгу тилакларини, миннатдорликларини изҳор қилиб, узоқ-узоқларга, жануб томонга учиб кетишди.\n“Қишлоқ ҳаёти” газетаси, 2007 йил 20 ноябр\n← Аввалги Аввалги Мансурхон Тоиров. Поезддаги бир ўзбек (2013)\nКейинги → Кейинги: Қандилат Юсупова (1986)


ЖАРда вазир ўринбосарларидан бири аёл кишини ургани учун ишдан бўшатилди\nЖанубий Африка Республикаси президенти Жейкоб Зума олий таълим вазири ўринбосари Мдудузи Мананани август бошида Йоханнесбургдаги тунги барда аёл кишини калтаклагани учун ишидан бўшатди.\nУшбу воқеа билан боғлиқ можаро ижтимоий тармоқларда Манана Мандиза Дума исмли аёлни калтаклаётгани видеоси ва аёл олган жароҳатлар сурати пайдо бўлгандан кейин авж олган. Манананинг бу қилмишини ЖАРдаги ҳукмрон партия ҳисобланмиш Африка миллий конгресси қоралаган, полиция ишлари бўйича вазир Фикиле Мбалула ушбу ҳолат юзасидан жиноий иш очилгани ва тергов бошланганини маълум қилган.\n33 ёшли Манана аёлдан, унинг оиласи ва бутун ЖАР ҳалқидан қилмиши учун кечирим сўраган. “Очиқча иғвога қарамасдан, мени ўзимни босиқ тутишим керак эди”, деб айтган эндиликда собиқ амалдор. Воқеага нима сабаб бўлгани расман маълум қилинмаган, бироқ ижтимоий тармоқларда хабар қилинишича, аёл Мананани бесоқолбоз деб атаган.\nУшбу можаро ЖАРда аёлларни зўравонликлардан асраш ойлиги сифатида нишонланаётган вақтда юз берган. Аёлларга нисбатан зўравонлик қўллаш ушбу мамлакатда энг кўп тарқалган жиноятлардан ҳисобланади. Кўплаб жамоатчилик ташкилотлари Манананинг истеъфосини талаб қилишган.\nЖАР вазир ўринбосари


Жанубий Кореядаги ишсизлар сони 1 млндан ошди\n10:57 / 11.01.2017\n2016 йилда Корея республикасидаги ишсизлар сони 2000 йилдан буён илк маротаба 1 млн кишидан ошиб кетди. Бу ҳақда мамлакат ҳукумати маълум қилган.\n"Шундай қилиб, меҳнатга лаёқатли аҳолининг ишсизлик даражаси 3,7 фоизга етган. Бу эса, сўнгги 16 йилдаги энг юқори кўрсаткичдир", - дейилади хабарда. Бундан ташқари, ҳисоботда таъкидланишича, 30 ёшгача бўлганлар орасидаги ишсизлик даражаси рекорд кўрсаткичга етиб, 9,8 фоизни ташкил этмоқда.\nЖанубий Кореяда иш билан банд бўлганларнинг умумий сони 26,2 млн кишини ташкил этади. 2016 йили иқтисодиётнинг саноат секторида 4,48 млн киши ишлаган. Мазкур соҳадаги қисқариш 2009 йилдан буён илк марта кузатилган.\nЖанубий Корея ишсизлик


Экспорт ҳажми ошмоқда « “Sog'lom avlod uchun” ҲҚБХХФ сайти\n2013 йил 27 Iyunда киритилган. Рукни: ЎзА хабарлари 1 764 марта кўрилган.\nЎзА, М.Маметова, 27.06.2013 10:52\nЎзбекистон Миллий матбуот марказида журналистлар билан бўлиб ўтган учрашув “Ўзбекенгилсаноат” давлат акциядорлик компанияси корхоналарида ишлаб чиқарилаётган экспортбоп маҳсулотларни сотиш ҳажмини кўпайтириш масаласига бағишланди.\nБугун Ўзбекистон енгил саноати мамлакатимиз макроиқтисодиёт комплексида мустаҳкам ўрин эгаллаб турибди. Мамлакатимизда зарур шарт-шароитлар, қулай инвестиция муҳити ва самарали меъёрий-ҳуқуқий база яратилгани натижасида соҳада улкан ютуқларга эришилмоқда. Президентимиз Ислом Каримовнинг 2010 йил 15 декабрда қабул қилинган “2011-2015 йилларда Ўзбекистон Республикаси саноатини ривожлантиришнинг устувор йўналишлари тўғрисида”ги қарори бу борада кенг имкониятлар очиб бермоқда.\n“Ўзбекенгилсаноат” давлат акциядорлик компанияси раисининг биринчи ўринбосари М.Мансуровнинг сўзларига кўра, бугунги кунда компания таркибига қарийб 290 корхона киради. 2013 йилнинг беш ойи якунлари бўйича улар томонидан қиймати 761,8 миллиард сўмлик саноат маҳсулотлари ишлаб чиқарилган бўлиб, 344,4 миллион долларлик маҳсулот экспорт қилинди. Ярим фабрикатларнинг бир қисми (калава ва трикотаж полотно) ички бозорда сотилди ва бу тайёр маҳсулотлар ҳажмини 2, пайпоқ буюмлари ҳажмини 1,2 баробарга ошириш имконини берди.\nТаъкидлаш жоизки, тўқимачилик ва тикувчилик-трикотаж маҳсулотлари экспорти ҳажми йилдан-йилга ортиб бораётир. Масалан, 2011 йил якунларига кўра, экспорт ҳажми 660 миллион АҚШ долларини ташкил этганди. 2012 йилда эса бу кўрсаткич 705 миллион доллардан ошди. Бу борада экспорт қилинаётган товарлар географияси кенгаймоқда, янги ташқи бозорлар аниқланмоқда. “Ўзбекенгилсаноат” компанияси корхоналари ва Ўзбекистон Республикаси Ташқи иқтисодий алоқалар, инвестициялар ва савдо вазирлигининг ташқи савдо компаниялари билан самарали ҳамкорлиги натижасида тўқимачилик ҳамда тикувчилик-трикотаж маҳсулотларини Австрия, Венгрия, Канада, Швейцария, Финляндия, Саудия Арабистони, Марокаш, Тунис ва бошқа мамлакатларга экспорт қилиш йўлга қўйилди. Айни пайтда ушбу маҳсулотлар 50 давлатга экспорт қилинмоқда.\nТадбир давомида журналистларга янги шериклар топиш ва мавжуд бозорлар сонини кўпайтириш мақсадида “Ўзбекенгилсаноат” компанияси корхоналари халқаро кўргазмалар ҳамда ярмаркаларда мунтазам иштирок этиб келаётгани маълум қилинди. Бугунги кунда Европа Иттифоқи, МДҲ ва Осиё мамлакатларида компания корхоналарининг қирқдан зиёд дилерлик тузилмалари мавжуд.


Нега телефон тугмачалари айнан шундай кўринишда жойлаштирилган? » Скачать музыку бесплатно новинки музыки 2016-2017\nНега телефон тугмачалари айнан шундай кўринишда жойлаштирилган?\nHacker News форумида иштирокчилар эътиборига Data Genetics блогида келтирилган маълумотлар тақдим этилди. Унда телефон тугмачалари нега айнан шундай жойлаштирилган, деган саволга жавоб келтирилган эди. Материал муаллифи ярим асрдан буён қўлланиб келинаётган ва ҳатто мобиль телефонларнинг сўнгги авлоди чиқарилаётган замонавий асрда ҳам тугмачалар жойлаштирилуви жойида қолгани ҳақида гапириб ўтди. 50-йилларда алоқа таъминоти билан шуғулланувчи компаниялар ва телефон аппарати ишлаб чиқарувчилар ягона дизайнга эга кўринишни ишлаб чиқишга уринишган. Ушбу масала юзасидан 1960 йилда AT&T Америка компанияси тадқиқотлар олиб борди ва унинг хулосаларини Bell Systems Technical Journal журналида эълон қилди. AT&T аппаратларига тугмачалар танлаш жараёни мураккаб кечди, шу боис рақамларни жойлаштириш бўйича 16 вариант кўриб чиқилди. Компания мутахассислари ҳар бир вариантни жиддий ўрганиб чиқишди. Уларнинг тез терилиши, рақамларни янглиштириб юбормаслик, буларнинг барча-барчаси компания операторларининг назаридан четда қолмади. Якунда тадқиқот олиб бораётган жамоада рақамларни жойлаштириш қулай бўлган бешта вариант қолди. Телефон аппаратидан фойдаланувчи энди рақамларни тез тера оладиган ва рақамларни янглиштириб юбормайдиган бўлди. Варинатларнинг энг мақбули қуйидагилар бўлиб қолаётган эди: вертикал ёки горизонтал ҳолатда жойлаштирилган икки қаторли беш тугмача, 3×3 кўринишида ва биттаси алоҳида пастда жойлаштирилган тугмачалар, қолаверса, айлана шаклда жойлаштирилган тугмачалар кўриниши. Ана ундан кейин, дастлаб “мусобақа”дан вертикал кўринишдаги икки қатор қилиб жойлаштирилган тугмачалар қатори чиқиб кетди. Фойдаланувчи учун бу қулайлик туғдирса-да, аммо дизайнерларга бу вариантнинг сирти ёқмаган. Ўз навбатида, AT&T муҳандислари айни дамдаги телефон моделлари учун айлана кўринишида жойлаштирилган тугмачалар варианти ҳам тўғри келмаслигини таъкидлаган. Компания мутахассислари ёки квадарат кўринишдан, ёки горизонтал икки қатор қилиб тизилган вариантдан фойдаланиш зарурлигини, уларнинг айтишича, бу лойиҳачи нуқтаи назаридан қараганда энг мақбули эканлигини айтишади. Якунда тугмачаларнинг квадарат кўринишда 3×3 ва қўшимча пастда битта тугмача жойлаштирилган ва горизонтал икки қатор қилиб тизилган тугмачалар варианти қолади. Овоз бериш натижасида 3 та қарши овоз ва 12 та ёқлаб берилган овоз эвазига ҳар бирида бештадан тугмача горизонтал ҳолатда икки қатор қилиб жойлаштирилган вариант ғолиб чиқади. Бироқ кейинчалик якунда стандарт кўринишдаги энг сўнгги вариантни танлашади. AT&T бу ерда айнан нимага раҳбарлик қилгани номаълум. Айрим маълумотларга кўра, хулосани компаниянинг уста мутахассислари ўз эститек талабларидан келиб чиқиб чиқарган бўлиши мумкин. Нима бўлган тақдирда ҳам охир-оқибат 3×3 ва битта тугмача пастдаалоҳида этиб жойлаштирилган вариант қўлланилишни бошлади. Кейинчалик пастдаги битта тугмача ёнига * ва # тугмачаларини ҳам қўшишди. Вақти келдики, ушбу тугмачалар ҳам ўз ўрнини сенсорларга бўшатиб берди. Manba: xabardor.uz


Табиий офатлардан ваҳимага тушган Раҳмон олимларга янги чоралар ишлаб чиқишни буюрди - 10.02.2017, Sputnik Ўзбекистон\nТожикистонда сўнгги йилларда табиий офатлар сони кескин ортиб бормоқда, шу жумладан қурбонлар сони ортиб, иқтисодий зарарлар миқдори ҳам ошмоқда 10.02.2017, Sputnik Ўзбекистон\n17:33 10.02.2017 (янгиланди: 18:48 07.04.2021)\n© Официальный сайт президента РТТожикистон президенти Эмомали Раҳмон\n© Официальный сайт президента РТ\nТожикистонда сўнгги йилларда табиий офатлар сони кескин ортиб бормоқда, шу жумладан қурбонлар сони ортиб, иқтисодий зарарлар миқдори ҳам ошмоқда\nТОШКЕНТ, 10 фев — Sputnik. Тожикистон президенти Эмомали Раҳмон Фавқулодда вазиятлар бўйича давлат комиссияси мажлисида иштирок этди, деб хабар қилган Тожикистон Республикаси президенти матбуот-хизмати.\nТожикистон раҳбари ўз чиқиши давомида сўнгги йилларда мамлакатда табиий офатлар сони кескин ошганлигини, шу жумладан қурбонлар сони ортаётгани ва иқтисодий зарарлар миқдори ошаётганини таъкидлаб ўтган.\nРаҳмон вазирликлар ва турли идоралар раҳбарлари ва маҳаллий ҳокимият вакиллари зиммасига Тожикистон йўлларидаги муаммоларни бартараф этиш ва йўл-транспорт объектларини қор ва кўчкилардан тозалаш вазифасини юклаган.\nТожикистон раҳбари тоғли ҳудудлардан ўтувчи автомагистралларда янги ҳимоя қурилмаларини барпо этишни буюрган ва барча хавфли ҳудудлар мудофаасини кучайтириш бўйича янги режаларни ишлаб чиқиш топшириғини берган.\nМамлакат раҳбари олимларга мамлакат ҳудудидаги музликлар ва кўллар ҳолатини ўрганиш топшириғини берган.\nЭслатиб ўтамиз, илгарироқ қор кўчкиси юз бериши оқибатида Тожикистонда 7 киши ҳалок бўлганди. Аммо норасмий хабарларга қараганда, табиий офат натижасида 80дан ортиқ инсон ҳалок бўлган.\n29 Октябр 2016, 17:34\nБундан ташқари, юзлаб автомобиллар қор остида қолган. Қутқарувчилар 800га яқин аҳолини эвакуация қилишган ҳамда 50та юк ва 150та енгил автомобилни қор остидан чиқаришган.\nЖорий йилнинг 1 февралида Тожикистон ҳукумати табиий офатлар сабабли хориж мамлакатларидан кўмак сўради.\nСабаби тоғли туманлардаги аксарият аҳоли масканлари ва йўллар қор кўчкилари, сув тошқинлари, тоғ кўчкилари хавфи остида қолган. Тожикистон гидрометеорология марказининг маълум қилишича, февралда ҳам ёғингарчилик меъёридан кўп бўлиши кутилмоқда.


Ўзбекистонда қор, ёмғир ёғиши, момақалдироқ бўлиши кутилмоқда\nСиноптиклар ҳафталик прогнозни беришди\n14 Mart 17:40 Ўзбекистон янгиликлари\nОБ-ҲАВО ПРОГНОЗ СИНОПТИК ЎЗГИДРОМЕТ ҚОР\nСиноптиклар бу ҳафта Ўзбекистон аҳолисини қандай об-ҳаво кутаётганини маълум қилди.\nЎзгидрометнинг хабар беришича, 14—17-март кунлари республикада ҳаво беқарор бўлиб қолади.\n“Кўпчилик ҳудудларда вақти-вақти билан ёмғир йўғади, 14—16-март кунлари жойларда кучли момақалдироқ бўлиши мумкин. Қорақалпоғистон, Хоразм вилоятида 14-март ва 16—17-март кунлари ёғингарчилик (ёмғир, қор), асосан, кичик жойларда ёғади”, — дейилади хабарда.\nКундузи ҳаво ҳарорати ҳафтанинг биринчи ярмида 14—17° дан 8—11° гача ўзгариб туради, пайшанба куни эса 16—21° гача кўтарилади.\nҒарб сиёсатшунослари КХШТнинг Қозоғистон билан боғлиқ вазиятдаги ҳаракатларига изоҳ берди\n18-март, жума куни Ўзбекистон ҳудудига Россиянинг Европа қисмидан совуқ ҳаво массаси кириб келади. Республика бўйлаб ёмғир ёғади, айрим туманларда қисқа муддатли ёмғирнинг қорга айланиши истисно этилмайди. Ҳарорат кундузи 7-10 даражагача пасаяди.\nҲафта давомида республика бўйлаб баъзи жойларда шамол 17-22 м/с гача кучайиши мумкин, момақалдироқ пайтида шамолнинг тезлиги 25-28 м/с гача кучайиши мумкин.\nРеспубликамизнинг тоғ олди ва тоғли ҳудудларида ёғингарчилик ёмғир ва қор шаклида ўтади, 14—16-мартда жойларда кучли бўлади. Тоғ олди ва тоғли ҳудудларда сел оқими, тоғларда қор кўчкиси тушиши хавфи бор.\nМактаб ўқувчиларининг оммавий муштлашуви филмдан парча бўлиб чиқди\nМихалков ва Бекмамбетов Тошкентга «Ипак йули марвариди» кинофестивали учун келади


Болгариянинг София шаҳрида бокс бўйича анъанавий «Странжа-2021» халқаро мусобақаси ўз якунига етди. Ўзбекистон терма жамоаси бу йил ҳам мусобақани юқори натижа билан якунлади.\nБугун финал жангларида иштирок этган 3 нафар боксчимиз – Бобоусмон Батуров (-69 кг), Дилшод Рўзметов (-81 кг) ва Баҳодир Жалолов (+91 кг) рақибларига имкон қолдиришмади ва мусобақа ғолиблигини қўлга киритишди.\nЯрим финал босқичигача етиб келган Навбаҳор Ҳамидова, Шаҳобиддин Зоиров ва Асадхўжа Мўйдинхўжаев бронза медали билан тақдирландилар.\nШу тариқа терма жамоамиз мусобақани 3 тадан олтин ва бронза медаллари билан якунлади.\nбокс Баҳодир Жалолов Дилшод Рўзметов Бобоусмон Батуров\nСпорт Кеча, 23:13\nСпорт 03/04, 21:58\nШаҳрам Ғиёсов мексикалик боксчини нокаутга учратди


"CHINOZ PAXTA TOZALASH" AKSIYADORLIK JAMIYATI\n“Чинозпахта тозалаш” акциядорлик жамияти\n“Чиноз пахта тозалаш” акциядорлик жамияти акциядорларининг навбатдан ташқари умумий йиғилиши 2020 йил 15 декабрь куни ўтказилади. Навбатдан ташқари умумий йиғилиш соат 1200да Тошкент вилояти, Чиноз тумани, Охунбобев кўчаси, 1-уйда жойлашган “Чиноз пахта тозалаш”акциядорлик жамиятимаъмурий биносинингмажлислар залида ўтказилади.\nЙиғилиш қатнашчилари рўйхатга олиш соат 1100 дан бошланади.\nЖамиятнинг расмий веб-сайти:www.chinozpaxta.uz\nАкциядорлар акциядорларнинг йиллик умумий йиғилиши тўғрисидаги маълумотлар билан “Чиноз пахта тозалаш” акциядорлик жамияти маъмурий биносида танишишлари мумкин.\nТошкент вилояти, Чиноз тумани, Охунбобев кўчаси, 1-уй, электрон почта:Chinoz2018@mail.ru, тел.: (97) 539-52-10.


Ўзбекистон Шарқий Қуддусда вазият кескинлашганидан “жиддий хавотир” билдирди - Anhor\nAnhor Все посты Ўзбекистон Шарқий Қуддусда вазият кескинлашганидан “жиддий хавотир” билдирди\nЎзбекистон Шарқий Қуддусда вазият кескинлашганидан “жиддий хавотир” билдирди\nЎзбекистон Республикаси Шарқий Қуддусдаги вазият кескинлашганидан жиддий хавотир билдирмоқда. Бу ҳақда Ўзбекистон ташқи ишлар вазирлигининг матбуот хизмати хабар беради.\n«Биз томонларни кескинликни кучайтирмасликка ва можарони тезроқ бартараф этиш учун барча зарур чораларни кўришга чақирамиз. Фаластин-Исроил муаммосини ҳал қилиш халқаро ҳуқуқ нормаларига мувофиқ, Бирлашган Миллатлар Ташкилоти Хавфсизлик Кенгашининг аввал қабул қилинган резолютсиялари ва “икки халқ учун икки давлат” тамойили асосида амалга оширилиши зарур».\nТашқи сиёсий идора томонларни ихтилофни мулоқот ва дипломатия йўли билан ҳал қилиш учун вазминлик ҳамда сиёсий ирода кўрсатишга чақирди.\n“DW”нинг ёзишича, Қуддусда фаластинлик намойишчилар билан Исроил кучлари ўртасида Ибодатхона тоғида содир бўлган янги шиддатли тўқнашувлар натижасида 42 киши жароҳатланган, улардан 22 нафари касалхонага ётқизилган, бу ҳақда Фаластин Қизил ярим ой қўмитаси 29 апрель жума куни маълум қилган.\nИсроил полициясининг маълумотларига кўра, тартибсизликлар Ал-Акса масжиди ҳудудида содир бўлган: исёнчилар иудаизмнинг энг буюк зиёратгоҳларидан бири бўлган Йиғи девори томон тош отган. AFP агентлиги мухбирининг хабар беришича, Исроил кучлари бунга резина ўқлар ва кўздан ёш оқизувчи газ билан жавоб берган. Бомдод намозидан кейин вазият бироз тинчланган.\nСўнгги пайтларда исроилликлар ва фаластинликлар ўртасидаги танглик кучайган. Охирги икки ҳафта ичида Ал-Акса масжиди яқинидаги тўқнашувларда 250 дан ортиқ одам тан жароҳати олган. Март ойи охиридан бери 14 нафар исроиллик қатор терактлар қурбони бўлган. Исроилнинг Иордан дарёси Ғарбий Соҳилидаги амалиётларида ўнлаб фаластинликлар, жумладан бир неча тахминий қўпорувчилар ҳалок бўлган.\nЎзбекистон ҳудудларида истиқомат қилувчи 20 нафар қиз стратосферага наносунъий йўлдошни учирди


Даврон Файзиев: Фергюссон эраси айнан "Ливерпуль"нинг Англиядаги гегемонлигига нуқта қўйганди. Клопп эса, чемпионлик унвонлари учун пойгани тиклади\n17 январь, 2021, 15:50\nБугунги инглизча класико олдидан фикрлар\nБугун Англия чемпионати 19-турида "Ливерпуль" - "Манчестер Юнайтед" баҳси бўлиб ўтади. Ушбу беллашув олдидан таниқли шарҳловчи Даврон Файзиев телеграмдаги саҳифасида жамоалар аввалги даражасига қайтгани ва буни ушлаб қолишлари кераклигини билдирди.\n- Англияда 20 карра чемпион "Манчестер Юнайтед" ва 19 карра чемпион "Ливерпуль" ўртасида тўғридан тўғри рақобат бошланди. Чемпионлик учун. Мерсисайд - Манкуниан қарама-қаршилиги биз учун ностальгия. Фергюссон эраси айнан "Ливерпуль"нинг Англиядаги гегемонлигига нуқта қўйганди. Клопп эса, чемпионлик унвонлари учун пойгани тиклади. Сэрнинг шогирдларидан издош топилиб, МЮ шон-шуҳрати учун курашмоқчи. Асрга тенг давр мобайнида қизил рангни инглиз футболи рамзига айлантирган бу икки клуб барибир ўз позицияларига қайтиши кутилган эди. Энди шу даражани сақлаб қолиш керак. Ўзаро ўйин ким бунга тайёр ва лойиқ эканлигига ойдинлик киритади.\nАнглия супер-класикоси бугун 21:30 да ўтказилади. FUTBOLTV намойиш этади, мен эса шарҳлайман, - дея ёзиб қолдирди Даврон Файзиев телеграмдаги саҳифасида.\nУчрашув Тошкент вақти билан 21:30да бошланади.


«Ravon Matiz» Украинада энг арзон автомобиль мақомини йўқотди - Автомобильные новости UZ - Скачать музыку бесплатно новинки музыки 2016-2017\n«Ravon Matiz» Украинада энг арзон автомобиль мақомини йўқотди\nУкраина бозорида тақдим этилган арзон автомобиллар рейтингида ўзгаришлар содир бўлди. Бу ҳақда Kun.uz Avtoblog.ua сайтига асосланиб хабар бермоқда. Узоқ вақт давомида Ўзбекистонда ишлаб чиқарилган, минимал нархи 5800 доллар бўлган «Ravon Matiz» модели Украинада энг арзон модель сифатида кўриб келинарди. Эндиликда, мамлакат автобозори таҳлили натижаларидан кейин рейтингда Эроннинг «Saipa Tiba» маркаси етакчилик қилмоқда. Бу модель Украинанинг «Богдан» компанияси томонидан ишлаб чиқарилади. Эронликлар маркаси нархи «Ravon Matiz» модели нархидан 360 долларга арзонроқ сотилмоқда. Фарқ унчалик катта бўлмаса-да, «Saipa Tiba» Украинадаги энг арзон автомобилга айланди. Шунингдек, энг арзон автомобиллар рейтингида Россия маҳсулотлари ҳам ўз ўрнини йўқотган. «Lada Granta»нинг нархи тахминан 1000 долларга қимматлашган, «Lada Kalina» эса Топ-10 рейтингига кирмаган. - деб хабар бермоқда Carzone.uz нашри.


Исроил давлати филистинликлар учун ўлим жазоси киритмоқчи - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n18:27 - Исроил давлати филистинликлар учун ўлим жазоси киритмоқчи\nАвваламбор, айтиш керакки, ҳамма ривожланган давлатларда бўлгани каби Исроилда ҳам ўлим жазоси аллақачон тақиқланган ва у ерда олий жазо – умрбод қамоқ эди. Аммо, ҳозир ислом терроризмининг ортиб бориши яҳудийларни бунга қарши бир нарсалар қилишга чақирмоқда.\nДунё ахборот воситаларидаги бу ҳақдаги хабарларни тўла тўплаш ва унинг ҳамма тафсилотларини ўқувчиларимизга етказиш имконимиз йўқ. Аммо, тафсилотлар иккинчи даражали нарсалар, бўлаётган воқеларнинг асоси қуйидагича.\nИсроил парламенти, яъни Кнессет, бор-йўғи бир неча овоз кўпчилик билан Исроил давлати ва яҳудийларнинг ҳаётига хавф солувчи террористик актлар қилаётган филистинкликлар, тўғрироғи, араблар учун ўлим жазоси бериш ҳақидаги қарорни биринчи босқичда тасдиқлади. Исроил қонунларига кўра, бу қонун 3 марта Кнессетдан ўтгандан кейин кучга киради.\nЎлим жазоси ҳарбий с удлар тарафидан чиқарилади, ўлим жазоси ҳукми чиқарилиши учун ҳарбий суддаги 3 судьядан иккитаси “ҳа” деб овоз бериши етарли.\nИсроилдаги баъзи ахборот воситалари бундай ишга қарши чиқиб, ислом террористлари ҳатто чет элларда яҳудийларни ўғирлаб кетиб ва гаровга олиб, ўлимга маҳкум қилинган ўз сафдошларига алмаштириш практикасини ҳаётга жорий қилишлари мумкинлигини айтишмоқда.\nКўрамиз, ним а бўлса ҳам, дунёда ҳамма ерда мураккаб жараёнлар кетаётганини тан олиш керак. Фақат Ўзбекистонда тинчлик. Чунки, ўзбеклар ёппасига ўлиб кетсалар ҳам бунга қарши бир нарса қилишни ҳатто ўйламаб кўрмайдилар. Нега ўйласинлар, ҳамма насрса Оллоҳданку!\nБизнинг аҳмоқлар “Биздан ҳаракат – Оллоҳдан баракат” эканлигини ҳам билмайдилар.


Меҳмонхонадан аренагача бўлган хаёллар, Баҳодир Аҳмедовнинг кийиниш хонасидаги гаплари ва навбатдаги рақиб ким бўлиши ҳақида — Акбар Усмонов билан интервью / CHAMPIONAT.asia\n00:08А Серия. "Ювентус" — "Рома" 1:0 (онлайн ҳисоб) 1 00:03"Бавария" ўз рекордини такрорлади 0 23:46РПЛ. "Уфа" меҳмонда дуранг ўйнади, Ўрунов 29-дақиқада майдонга тушди 3 23:24"Навбаҳор"нинг ғалабаси ва Тошкентдаги дуранг ҳақида 1 23:12А Серия. "Наполи" "Торино"ни қийинчилик билан мағлуб этди 6 23:03Ла Лига. "Барселона" — "Валенсия": асосий таркиблар маълум 21 22:52АПЛ. "Ньюкасл" ўз майдонида "Тоттенхэм"га имкониятни бой берди 9 22:46А Серия. "Ювентус" — "Рома": Шомуродов захирада қолдирилди 49 22:31Нидерландия чемпионати ўйинида "Витесс" мухлисларининг трибунаси қулаб тушди 1 22:04Эндрос Таунсенд - АПЛ стартининг кутилмаган юлдузи. Акасидан ажраб қолди, қиморбозликни енгди ва Бенитес мураббийлигида ўзини кашф қилди 1 22:02Лига 1. "Страсбур" йирик, "Монпелье" кичик ҳисобда ғалаба қозонди, "Бордо"да дуранг ва бошқа натижалар 0 21:52Ла Лига. "Севилья" "Сельта"ни ютиб, "Реал"га етиб олди 0 21:40А Серия. "Аталанта" "Эмполи"ни тор-мор этди ва бошқа натижалар 1 21:13Беларусь чемпионати. "Энергетик-БГУ" голсиз дуранг қайд этди, Абдихолиқов бир тайм ўйнади 1 20:55Қозоғистон чемпионати. "Тобол" сафарда ишончли ғалабани қўлга киритди, Сергеев гол урди 5\nМеҳмонхонадан аренагача бўлган хаёллар, Баҳодир Аҳмедовнинг кийиниш хонасидаги гаплари ва навбатдаги рақиб ким бўлиши ҳақида — Акбар Усмонов билан интервью\n19 сен 19:21\nТеглар : Акбар УсмоновБаҳодир АҳмедовФутзал бўйича Жаҳон чемпионати-2021Ўзбекистон футзал терма жамоаси\nЖаҳон чемпионати гуруҳ босқичи 3-туридан ўрин олган Ўзбекистон - Миср (2:1) учрашувидан сўнг футзалчимиз Акбар Усмонов фикрларини билдирди.\n- Акбар ака, дастлаб Миср билан ўйин ҳиссиётлари, кечинмалари ҳақида тўхталиб ўтсангиз...\n- Кечаги учрашув барчамиз учун хурсандчилик билан якунланди. Ушбу натижа юртимиз тарих зарварақларидан ўрин олади. Бунинг учун авваламбор Яратганга, оила аъзоларимиз, мураббийларимиз ва мухлисларга чуқур миннатдорчилик билдираман.\n- Биринчи турдаги аламли мағлубиятдан сўнг бизни кучли рақиб Россия кутиб турганди. Ушбу учрашувга Баҳодир Аҳмедов қай даражада тайёрлай олди? Дарвозабонимиз шу куни жуда яхши турди...\n- Биринчи ўйин ҳаммамиз учун қийин ва аламли тарзда ўтди. Бунинг сабаблари кўпчиликка маълум. Таркибимизни аксарият қисмини ёшлар ташкил қилади. Бундай учрашувларда тажриба катта саҳнага чиқади. Россияга қарши учрашув ажойиб ўтди. Ўйлайманки, таркибида топ-даражадаги ўйинчилари бор жамоага қарши муносиб кураша олдик. Дарвозабонларга тўхталадиган бўлсак, Рустам Умаровни ҳаммамиз яхши биламиз. Бу инсоннинг терма жамоамизга кетказган меҳнатлари беқиёс. Шунчаки Гватемала билан баҳс Умаровнинг куни эмасди. Равшан Элибоев ўзига билдирилган ишончни ортиғи билан оқлади. Ғалабаларимизда Равшан акамни ҳиссаси катта.\n- Миср билан ўйин куни меҳмонхонадан аренага келгунингизга қадар қандай ҳиссиётлар ўтди? Баҳодир Аҳмедов учрашув олдидан кийиниш хонасида нималар деганини айта оласизми? Менимча, бу кўпчиликка қизиқ...\n- Автобусга ўтирар эканман, Яратгандан тинмай сўрадим. Эй Аллоҳ, ўзинг буюксан, ота-онамни, яқинларимиз, халқимизни ўйин натижаси билан қувонтир, нима бўлишидан қатъий назар гуруҳдан чиқишни насиб қилгин, деган хаёл билан аренага етиб бордим. Қолган ҳиссиётларни сўз билан таърифлаш қийин. Баҳодир ака бизга ишонишларини, халқимиз ва яқинларимиз учун байрам қилиб беришимизни сўрадилар.\n- Тарихий натижа қайд этишни уддаладингиз. Бунинг учун катта раҳмат айтиб қоламиз. Кейинги рақиб Аргентина ёки Эрон. Улардан қайси бири билан рўбарў келишимизни истайсиз?\n- Энди бизга фарқи йўқ. Буёғига ҳар бир ўйин финалга тенг бўлади.\nБеларусь чемпионати. "Энергетик-БГУ" голсиз дуранг қайд этди, Абдихолиқов бир тайм ўйнади 1\nИслом Тўхтахўжаев: "Ўйинни жамоалар эмас, ҳакамлар ҳал қилганидан кейин алам қилади. Тўп қўлимга тегмади" 25\nЭшитдик-да! Ўзбекистон терма жамоаси ноябрь ойида Грузия билан ўйнайди 52\n"Пахтакор"ни чемпион қилган "Сўғдиёна" - "Қўқон-1912" учрашувидан ГАЛЕРЕЯ 8\n19 сен 19:29:17\nOLG'A YIGITLAR BIZ SIZ BILAN FAXRLANAMIZ OLG'AAAAAAAAAAAAAAZ O'ZBEKISTOOOOOOOOOOOOOOON


Сардор Мирзаев юбилей остонасида – LOKOMOTIV\nХабарингиз бор, Суперлиганинг 2-тур баҳсини “Локомотив” ўз майдонида ўтказади.\n30 март куни “Локомотив” стадионида кечадиган беллашувда “темирйўлчилар” “Навбаҳор”ни қабул қилади. Ҳозирда бу ўйинга “Локомотив” жиддий тайёргарлик кўрмоқда. “Навбаҳор” билан кечадиган баҳс айниқса жамоа ярим ҳимоячиси Сардор Мирзаев учун муҳим аҳамият касб этади.\nНегаки Сардор Мирзаев учун бу ўйин “Локомотив” сафидаги 100-учрашув бўлади. Кеча тунда терма жамоамиз билан Хитойдан қайтиб келган Мирзаев бугундан “Локо” таркибида Суперлига 2-турига тайёргарликни бошлайди.\nМаълумот учун, 2009 йил “Нефтчи” сафида олий лигада дебют қилган Сардор Мирзаев 2014 йил “Локомотив”га келиб қўшилган ва биринчи даврада битта ўйинда майдонга тушган. Иккинчи давра арафасида эса у “Нефтчи”га ижарага берилган. Мирзаев 2015 йилдан бери мунтазам “Локомотив”да тўп тепиб келяпти ва шу пайтгача олий лига (Суперлига) доирасида жами 99та ўйинда иштирок этган.\nУ 2014 йил 1та, 2015 йил 10та, 2016 йил 27та, 2017 йил 30 ва 2018 йил ҳам 30та беллашувда майдонга тушган. Бу йил ҳисобидан эса ҳозирча 1-турда “Пахтакор”га қарши тўп тепди. Ва мана энди Мирзаев ўзининг юбилей баҳсига тайёргарлик кўрмоқда.\nМухлислар учун! "Локомотив" - "Навбаҳор" учрашувида UZMOBILEдан чиройли рақамлар ўйналади


Ароқ ичганмисиз? - Behzod Fazliddin\nБаҳс Жамият ва маънавият Оғриқлар Сизга гапим бор\nИюль 13, 2017 Sayt muallifi\t0 изоҳлар\nБу йил меҳнат таътилига август ойида чиқдим. Бир-икки кун ўтиб, туғилган қишлоғимга келдим. Ўзбекларда август – тўй ойи. Қишлоққа борган кунимиз эртасига бир тўйга бордик. Тўй якунланаётганда фотиҳа қилиб, тўйхонадан чиқдик. Жўра-йўлдошларим билан дийдорлашдик. Гурунглашиб турганимизда меҳмонлар минган бир эскироқ автобусни жойидан жилдириб, юргизишга кўмаклашиб юборишимизни сўрашди. Ўртоқларим билан автобуснинг орқа томонига ўтганимизда бир маст киши ёнимга келди-да, менга қараб ўшқирди:\n– Итар-эй, онангни…\nҚотиб қолдим, кейин қоним жўшиб, мушт туширганимни сезмай қолибман…\n29 ёшни тўлдираяпман, ҳали бировни сўккан эмасман, сўкиш ҳам эшитмаганман…\nЙиқилиб ётган мастга яна ташлангандим, ёнимдагилар ушлаб қолишди.\n– Нима қиласан уриб, у маст-ку!\n– Мени сўкди-ку!\n– Оғзидан нима чиққанини билмайди, маст-ку у.\n– Маст одам сўкаверади-да, эътибор берма, – қўшилди яна кимдир.\nУларнинг гапидан даҳшатга тушдим…\nҚаерда шундай ёзувларга кўз тушса, бир кулгинг, бир куйгинг келади. Гўё “Маданиятли ҳайвонлар учун” дегандек…\n«Тонгласи девон тарқағондин сўнг сайрға отланиб, кемага кириб, арақ ичилди. Мажлис аҳли: Хожа Дўст Хованд, Хисрав Мирим, Мирзоқули, Муҳаммадий, Аҳмад Гадойи, Нуъмон, Лангархон, Руҳдам, Қосим Али Тарёқий, Юсуф Али, Тенгриқули. Кеманинг боши сари толор бор эди, усти ҳамвор, мен бир неча киши била мунда ўлтуруб эдим. Яна бир неча киши толорнинг остида ўлтуруб эдилар, кеманинг қуйруғи сари ҳам ўлтуруб ер бор эди. Муҳаммадий ва Гадойи, Нуъмон анда ўлтуруб эдилар. Намози дигаргача арақ ичилди».\nАроқ ичганмисиз? Маза-я. Дунёни унутасиз. Дунё дегани – муаммолар, муаммолар, муаммолар. Рўзғор – ғор, тирикчилик – тирриқчилик, …айй, нима ишингиз бор, ичинг, кайф қилинг – ҳаммасини унутасиз, учасиз, учасиз…\nXXI аср одамлари юксак тафаккур соҳибларидир. Аммо ечилмаётган муаммолар ҳалиям кўп. Биттаси – ароқхўрлик. Ҳа, бу жуда эски муаммо. Чунки у инсон фитратидаги нуқсон билан боғлиқ.\n«Нега ичасиз?» деган саволга аксарият ичувчилар «эзилганимдан», деб жавоб беради. Яна кўнгилхушлик учун ичадилар. Ича-ича ароққа мубтало бўлиб қоладилар.\n«Мен озроқ ичаман – бир пиёла ё икки пиёла», деганларга ишонмайман. Муаммо шу ерда. Озроқ ичиш – шакар тўла қопни тешишдай гап. Бир сиқим шакар тўкилдими, тешикни бекитмасангиз, яна тўкилаверади, тўкилаверади…\nИчкиликбозлик – оғир иллат. Уни бартараф этиш иродага боғлиқ. Аммо иродани тарбиялашда жамиятнинг, муҳитнинг кўмаги даркор.\nАроқ ичганмисиз?.. Маза-я. Дунёни унутасиз. Дунё дегани – муаммолар, муаммолар…\nҚОЗОҒИСТОН АРОҒИ НЕГА АРЗОН?\nТошкентдан республикамизнинг ғарбий ва жанубий вилоятларига кетадиган йўл Қозоғистоннинг Мақтарал туманидан ўтади. Ҳамма яхши билади, у ерда бир бозор бор.\nБозорнинг асосий харидорлари – йўлдан ўтадиган ўзбекистонликлар.\nЭътибор берсангиз, бу бозорда энг харидоргир маҳсулот – спирт ва ароқ. Ўзбекистонда ишлаб чиқарилган ароқлар 1000 сўм атрофида ва ундан зиёдроқ нархда бўлса, бу бозорчада сотилаётган Қозоғистонда ишлаб чиқарилган ароқ – 650 сўм. (Изоҳ: мақола 2002 йили ёзилган – Сайт муаллифи.) 1,5 литрли идишдаги спирт – 2500 сўм. Уни сотиб олаётганлар 1,5 литридан 7та 0,5 литрли қўлбола ароқ тайёрлайдилар. Демак, 1 дона қўлбола ароқ 350-400 сўмдан тушмоқда.\nЮқорида айтганимдек, бу йилги меҳнат таътилида, август ойида қишлоқда бўлдим. 20 кун давомида 10та тўй бўлди. Ҳаммасида қўлбола ароқлар дастурхонни «безади». Энг азиз меҳмонларга Қозоғистон ароғи тортилди. Тўйларда аввалги йиллардагидан кўра кўп ароқ берилди. Арзон-да. Ҳаммаси Қозоғистондан келтирилган.\nМени бир савол ўйлантиради: Қозоғистон ароғи нега бунчалик арзон? Қозоғистоннинг ўзида ҳам шундай арзонмикан?..\nБу воқеани бундан 8-9 йил аввал, юртимизга пластмасса идишда Хитой ароқлари кўп келтириладиган пайтлари эшитгандим.\nЭмишки, Самарқанд вилоятининг шимолий қисмида жойлашган туманлардан бирида мактаб битирувчиларининг битирув оқшоми уюштирилади. Синфдошлардан бирининг уйида ташкил қилинган зиёфатда ўғилу қиз – барча битирувчилар иштирок этадилар.\nАввалига фақат ўғил болалар «қиттай-қиттай» қилишади. Кейин шўхликлари тутиб, кола-фантага аралаштириб, қизларни ҳам алдаб ичиришади. Ҳамма сархуш бўлгач, видео кўрадилар: аввалига ур-сур филм, кейин «анақасидан»… Эҳтирослар жунбушга келади ва…\nБу воқеанинг тафсилоти, балки, бошқачароқдир. Аммо дабдабали «битирув оқшом»лари, зиёфатбозликлару ичкиликбозликлар ҳамон мавжуд экан, шундай бўлмайди, деб ҳеч ким кафолат бера олмайди!\n«Чоршанба куни ражаб ойининг секкизида Шоҳ Ҳасанбекнинг уйиға бориб ичтим. Аксар беклар ва ичкилар бор эдилар.\nШанба куни ойнинг ўн бирида мажлис эди, намози дигар била намози шомнинг орасида, улуғ Кабутархонанинг томининг устиға чиқиб ичилди. Кечроқ бир кеча отлиқ деҳи Афғон саридин йўл била шаҳр сари ўтуб борадур. Таҳқиқ қилилди: Дарвеш Муҳаммад сорбон экандурким, Мирзохон қошидин элчиликка келадур экандур, том устидин чорладук. Дейилдиким, тўра ва тўқа била элчилик қилурни қўйғул, бетакаллуфона келгил! Дарвеш Муҳаммад келиб, суҳбатга ўлтурди, ул фурсатта тоиб эди, ичмас эди. Ғояти шабқача мунда ичилди».\nАНИҚ ВА ТИНИҚ ЖАВОБ\nБир куни бир маҳалла бошлиғи Иёс ибн Муовия ҳузурига келиб, мускир (маст қилувчи ичимлик) ҳукмини сўради. «Ҳаром», деди Иёс. «Нега ҳаром бўлсин? Ахир у мева ва сувдан иборат, оловда қайнатилган. Булар эса мубоҳ нарсалар-ку», деди ҳалиги одам.«Бор гап шуми?», деб сўради Иёс. «Шу». «Агар бир ҳовуч сувни юзингга сепсам оғритадими?». «Йўқ». «Агар бир сиқим тупроқни юзингга сочсам-чи?». «Йўқ». «Агар бир панжа сомонни юзингга отсам оғрийдими?». «Йўқ». «Агар тупроққа сомонни аралаштириб, устидан сув қуйиб, яхшилаб аралаштирсам, кейин бир парчасини офтобда қуритсам, қуригандан сўнг\nуни юзингга урсам оғритадими?». «Э, ўлдириши ҳам ҳеч гап эмас», дея жавоб берди ўша киши. «Бале, хамрнинг йўриғи ҳам шу. Агар унинг таркибий қисмлари аралаштирилиб, пишитилса ҳаром бўлади», деган экан Иёс.\n«Тобеинлар ҳаётидан лавҳалар» китобидан.\nРЎЙХАТЛАРДА ЙЎҚ ҚИШЛОҚ\nҚизилкарвон – Нуробод туманидаги энг кичкина қишлоқлардан бири. Шу сабаблидир, Жом, Тим, Улус, Сазағон ёки Оқсой қадар машҳур эмас. Қишлоқда мингдан зиёдроқ аҳоли истиқомат қилади. Қизилкарвон – тумандаги турмуш даражаси энг паст қишлоқ. Бунинг бир неча сабаби бор.\nБиринчи сабаб, қишлоқнинг географик жойлашиши. Самарқанд шаҳридан Қашқадарё вилояти чегарасигача – Қоратепа тизма тоғларининг охирги нуқтаси – Жом қишлоғигача, Самарқанд – Қарши йўли бўйлаб кетган қишлоқлар тоғ дараларида жойлашган. Озми-кўпми булоқ суви билан таъминланган. Суғорма деҳқончилик, боғдорчилик – тирикчиликнинг асосий манбаларидан. Биргина Қизилкарвон қишлоғи тоғдан «узилиб қолган». Шу боис, қишлоқ деярли юз фоиз лалми. Қишлоқнинг тоғ тарафдаги учдан бир қисмига қувур орқали булоқ суви келтирилган. Аммо бу сув истеъмолдан ортмайди. Ул-бул экишга имконият йўқ. Қишлоқ аҳолиси лалми деҳқончилик билан шуғулланади. Охирги 2-3 йил қуруқ келиб, қишлоқ иқтисоди «чўкиб» қолди.\nИккинчидан, қишлоқда мактаб, кутубхона, туман маданият уйи филиали, фелдшерлик пунктидан ташқари биронтаям корхона ёки муассаса йўқ. Меҳнатга яроқли аҳолининг аксар қисми ишсиз.\nУчинчидан, шундай аҳволда бўлишига қарамай, қишлоқда тўй-маъракалар дабдали, бошқа қишлоқларга қараганда тўкин-сочин. Мисол учун, Оқсойда қалин 15 000 сўм бўлса, Қизилкарвонда 70000 сўм. Меҳнаткашда фотиҳа тўйида йигит тарафдан қиз тарафга бир улоқ жонлиқ сифатида берилса, Қизилкарвонда камида 70-80 кг. гўшт қиладиган қорамол берилиши шарт ва ҳоказо.\nТўртинчидан, қишлоқ аҳолиси ичида ароқхўрлик авж олган. Ичмайдиган одам кам — мактаб ўқувчисию ўқитувчиси (маош олган кунлари мактабнинг ўзидаёқ пул йиғиб, «зиёфат» уюштирадилар), маҳалла оқсоқолларию 60-70 ёшли соқол қўйган ва қўймаган боболар-да, ичади.\nҚизилкарвонда турмуш даражаси нимага пастлигини энди тушунгандирсиз?..\nҚИШЛОҚДА МАШҲУР ЛАТИФА\nШомат ака Эшмат ва Тошмат акалар билан улфат экан.\nБир куни учаласи ичиб ўтиришганида, Шомат ака дебди:\n– Бу қишлоқда фақат мен билан Эшмат – хотинимиздан қўрқмаймиз.\n– Мен-чи, мен ҳам хотинимдан қўрқмайман! – дебди Тошмат ака.\n– Йўқ, – деб жавоб берибди Шомат ака, – сен бизнинг қаторимизга қўшилолмайсан.\n– Негаки, сен фақат ичганингдагина хотинингдан қўрқмайсан!..\nАЁЛЛАР… ИЧА БОШЛАШДИ\n«Ароқ ичганмисиз?» деган саволга камида 95 фоиз эркаклар: «Ҳа», деб жавоб беришлари тайин. Аёллар-чи?\nИлгари шаҳар жойларда зиёфатларда аёллар ҳам спиртли ичимлик ичишлари ҳақида эшитардик. Қишлоқда ҳам яккам-дуккам, «Фалончининг хотини ёки қизи… ичармиш», деган гаплар эшитилиб қолар эди. Тўйларда аёлларга мўлжалланган столларга спиртли ичимлик умуман қўйилмас, қўйилгани ҳам очилмасдан қолиб кетганига гувоҳ бўлар эдик.\nБу йил Қизилкарвонда тўйларда аёлларга ҳам ароқ бериладиган бўпти!\nЁн қўшнимизникида тўй бўлди. Тўй эгасининг синфдошларига алоҳида жой ҳозирланган\n(ҳозир шунақаси урф бўлган). Барча синфдошлар турмуш ўртоқлари билан тўёна сифатида 10тадан ароқ (?!) кўтариб келишган. Синфдошлардан икки нафари ишлаш учун Россияга кетган экан, хотинлари келибди, даврани роса «қизитди»лар.\nУлар ҳақида гапирмаган одам қолмади.\nУйга келган меҳмонга чойдан ҳам олдин ароқ таклиф қилинса, кўча-кўйдаги гурунгларнинг асосий мавзуси «фалончи зўр ҳақ берди, ўчибмиз, ундай қибмиз, мундай қибмиз» бўлса, мактаб муаллимлари мактабда ичса, қишлоқ оқсоқоллари тўйларда қўниқ олиб «сомонхонага кетгунича» ичса, маҳалла фаоллари тўйларда ҳаммадан олдин маст бўлиб қолса, буёғи ароқ арзон бўлса, эрлари ичганда хотинлари ичмайдими? Ахир улар тенг ҳуқуқли-ку!..\nҚишлоқдан эзилиб қайтдим. Кўрганларимга кўниколмасдим. Аммо буни ҳамқишлоқларим сезишмади. Ҳаммаси шундай бўлиши керакдек, одатий ҳолга айланган.\nМен кўпроқ болалар ҳақида ўйладим. Газета-журнал ўқимай, китоб ўқимай (дарсликлари ҳам тўлиқ эмас), зиёфатлар ва тўйлар, меҳмондорчиликлардаги қадаҳлар жаранги остида, олди-қочди сериаллар, шовқин-сурон мусиқалар таъсирида, ҳар байрамда «ўтириш»лар уюштириб улғайишмоқда улар.\nПайшанба куни қишлоқ биқинидаги бозордан ўзларига китоб, дарслик олиб бермаган оталарининг маст бўлиб келишларини, тўйларда ўқитувчиларининг ўлар ҳолда ичиб, стол тагидами, ариқдами, йўл устидами ухлаб қолганларини, ичиб олган йигит-қизларнинг даврани бўшатмай, жазавада ўйинга тушишларини, кайф қилиб олганларнинг сўкинишларию ножўя қилиқлари, уруш-жанжалларини кўриб, билиб, эшитиб катта бўлишяпти улар.\nТўйнинг қандай ўтгани унда берилган ароқ билан, тўйга олиб бориладиган тўёна ароқ билан ўлчанадиган, аёллари ҳам ичадиган қишлоқнинг келажаги қандай бўларкан?..\nНАФСИНГИЗДАН ҒОЛИБ БЎЛИНГ!\nМавлоно Жалолиддин Румий таъбирича, яратиқлар уч турлидир: малаклар, ҳайвонлар ва инсонлар. Малаклар – нуқул ақлдан, ҳайвонлар – фақат шаҳватдан, инсон эса ақл ва шаҳватдан иборат.\n«Ақли шаҳватидан устун келган киши малаклардан афзал, шаҳвати ақлидан ғолиб чиққан кимса эса ҳайвондан тубандир» (Ҳадис).\nДемак, инсонга нафсидан ғолиб бўлиш учун Ақл берилган. Ундан фойдаланмоқ лозим!\n«Нақлдирки, Ибн Муҳаммад Жаъфари Содиқ Абу Ҳанифа ҳазратларидан:\n– Оқил кимдир? – деб сўради.\n– Оқил улдирки, яхшилик билан ёмонликни фарқлай олгай.\nШунда Содиқ айтди:\n– Яхши нарса билан ёмон нарсани ҳайвонлар ҳам ажрата олади. Ҳайвонларни урмоқчи ёки ўт бермоқчи бўлсанг, ўт билан таёқнинг фарқига боради.\nАбу Ҳанифа айтди:\n– Сизнинг наздингизда оқил ким?\n– Оқил икки яхшилик ва икки ёмонлик орасини фарқлай олувчи кишидир. Токи икки яхшиликдан энг яхшироғини танлай олсин ва икки ёмонликдан энг ёмонроғини фарқлай олсин».\nШайх Фаридиддин Атторнинг «Тазкират ул-авлиё» китобидан.\nШОИР ДЕГАНИ АЛКАШ ДЕГАНИМИ?\nҲамма биладиган, аммо ҳеч ким бу ҳақда ёзмайдиган, ўзаро гурунглардагина тилга олинадиган мавзулар мавжуд. Бугуннинг шоирлари кўп ичиши ҳақидаги гап шундай\nТалабалик давримизда бир курсдошимиз бўларди. Шоиртабиат, унча-мунча шеър ёзадиган, анчайин истеъдодли бу дўстимиз кўп ичар, буни шоирлиги билан изоҳлар эди. Унга қулоқ солсангиз, ҳамма буюк ижодкорлар – алкаш.\nЎзаро суҳбатларда ҳам шоирлар ҳақида сўз очилиб қолса, «Ҳа, улар шоир-да, шунинг учун ичишади, фалончи шоирнинг ичмаса илҳоми келмас эмиш», деб қўйишади.\nГазета таҳририятлари жойлашган бино олдидаги ошхонада соатлаб ўтирадиган, бу ерга тез-тез келиб, кайф билан деярли бутун бинога эшиттириб шеър ўқийдиган, ёш ижодкорларга «Оқ йўл»ни яримта эвазига ёзиб берадиган шоирлар бор. Буни ҳаммамиз биламиз, аммо «Шоир-да, шунинг учун кўп ичади», деб қўямиз…\nТўғри, чинакам истеъдодлар жунунваш, сал эркароқ бўлишади. Бироқ уларни таърифлаётганда «алкаш» сифати қачондан буён қўшиладиган бўлиб қолди?\n«Душанба куни жумодилаввал ойининг йигирма учида сайр қила отландим. Сайр асносида хотиримға еттиким, ҳамиша тавба дағдағаси хотиримда бор эди, бу номашруъ амр иртикобидин алад давом кўнглумда ғубор эди, дедимким, эй нафс:\nЧанд боши маосий мазакаш,\nТавба ҳам бемаза нест би чаш.*\nНеча исён била олудалиғинг,\nНеча ҳирмон аро осудалиғинг,\nНеча нафсингға бўлурсен тобеъ,\nНеча умрунгни қилурсен зоеъ.\nНияти ғазв илаким юрубсен,\nЎлмакингни ўзунга кўрубсен,\nУшбу ҳолатта билурсенки нетар,\nДур этар жумла маноҳийдин ўзин,\nАритур барча гуноҳидин ўзин,\nХуш қилиб ўзни бу кечмакликтин,\nТавба қилдим чоғир ичмакликтин.\nОлтину нуқра суроҳийю аёқ,\nМажлис олоти тамомин ул чоқ,\nҲозир айлаб, борини синдурдум,\nТарк этиб майни, кўнгул тиндурдум.\nБу синдурулғон олтун-кумуш суроҳий ва олотни мустаҳиқларға ва дарвешларға улашилди. Ул кишиким, тавбада мувофақат қилиб эди. Асас эди. Соқол қирмоқта ва қўймоқта мувофақат қилиб эди, ул кечаси ва тонгласи беклардин ва ичкилардин ва сипоҳилардин ва ғайри сипоҳидин уч юзга яқин киши тавба қилдилар. Ҳозир чоғирларни тўктуруб, Бободўст келтурган чоғирларни буюрдукким, туз солиб, сирка қилғайлар. Чоғирларни тўккан ерда бир войин қоздурулди. Ният қилдимким, бу войинни тош била қўпортиб, бу войинннинг ёнида буқайи хайре қилғайлар».\nҲар бир кишининг теварагидаги одамлар ҳақида ўз фикри бўлади. Инсоннинг бировга баҳо бериши ўзига хос мезонларга асосланади.\nМен «Титаник» филмини қизиқиб томоша қиламан, ҳақиқатан зўр ишланган. Аммо бир жиҳати унинг севимли филмим бўлишига монеълик қилади: бош қаҳрамонлар бузуқчилик қиладилар…\nХудди шунга ўхшаш «Даллас», «Морена Клара», «Скарлетт», «Муҳаббат қаҳваси», «Эсмералда» каби сериаллар ҳам маҳорат билан суратга олинган. Актёрлар санъатига ҳам тан бериш керак. Барча сериалларнинг асосий ғояси – муҳаббат тараннуми. Бироқ уларда тасвирланган баъзи лавҳалар, бизнинг миллатимизга, Шарққа ёт урф-одатлар, бизда андиша пардаси ортида қоладиган нарсалар тасвири, бўрттирилган сюжетлар, ахлоқсизлик тарғиботи уларга ижобий муносабатда бўлишимга йўл қўймайди.\nСевимли актёрим спиртли ичимлик рекламаси ролигида суратга тушар, севимли шоирим кўз ўнгимда бирин-кетин шишаларни бўшатар, яқин дўстим, қариндошим, ҳамқишлоғим бўккунича ичар экан, уларга муносабатимни қайтадан кўриб чиқишга ҳаққим бор. Фақат уларга яна бир бор айтар сўзим шу: ичишни ташласа бўлади!\n* Байт таржимаси: Қачонгача гуноҳ ишлардан завқ оласан; тавба ҳам бемаза эмас, ундан ҳам тотиб кўр.\n«Маърифат» газетаси, 2002 йил 9 октябр\n← Ҳаким Сатторий. Тургенев турткиси\nРасул Ҳамзатов. Улуғ шеърият учун / Расул Гамзатов. За большую поэзию →\nИюль 30, 2016 Sayt muallifi 2\nФевраль 9, 2020 Sayt muallifi 0


Гандбол. Олмалиқда Ўзбекистон чемпионати старт олди\n13 фев 19:17 Ko'rildi: 1 marta\nПойтахт вилоятининг Олмалиқ шаҳрида гандбол бўйича ҳам эркаклар, ҳам аёллар жамоалари ўртасида мамлакат чемпионатининг 1-тур учрашувлари бошланди.\nАёллар ўртасидаги баҳсларда Самарқанднинг “Булунғур” жамоаси қорақалпоғистонлик қизлардан 40:23 ҳисобида устун келди. Андижон олимпия захиралари коллежи жамоаси Сирдарё вилояти терма жамоасини 38:22 ҳисобида мағлуб этди.\nЧемпионлик учун асосий даъвогар ҳисобланган Олмалиқнинг ОКМК қўл тўпи усталари Ўзбекистон ёшлар терма жамоасини 52:34 ҳисобида енгишди. Наманган вилояти ҳамда Қашқадарёнинг “Ғузор” жамоалари учрашувида 36:36 ҳисоби қайд этилди.\nЭркаклар жамоалари ўртасидаги мусобақада Олмалиқнинг ОКМК ҳамда Республика олимпия захиралари коллежи жамоалари чемпионлик учун асосий даъвогар эканликларини илк ўйиндаёқ исботлашди. ОКМК Навоийнинг “Сўғдиёна”сини 53:7, РУОР эса Сирдарё вилояти терма жамоасини 51:22 ҳисобида мағлубиятга учратди.


ЁШЛАР ИШГА ЖОЙЛАШДИ Шунингдек\nГлавная / Шунингдек / ЁШЛАР ИШГА ЖОЙЛАШДИ\nЁШЛАР ИШГА ЖОЙЛАШДИ\nМунтазам ўтказиб келинаётган меҳнат ярмаркалари эса аҳолининг ижтимоий муҳофазасида жуда муҳимдир. Шаҳримиздаги “Нуруллабой” маданият ва истироҳат боғида ташкил қилинган ярмарка 4-сектор раҳбари, вилоят солиқ бошқармаси ва шаҳар ҳокимлиги, прокуратура, ИИБ, солиқ инс-пекцияси ҳамда бандликка кўмаклашиш маркази ҳамкорлигида бўлиб ўтди. Унда шаҳардаги 51 та корхона 168 та, тумандаги 77 та корхона-ташкилотлар 414 та, шунингдек, Қўшкўпир туманидан 65 та корхона 158 та бўш иш ўринлари билан қатнашдилар.\n- Президентимизнинг “2018 йилда аҳоли бандлигига кўмаклашиш Давлат дас-турини амалга ошириш чо-ра-тадбирлари тўғрисида”ги қарорининг ижросини таъ-минлаш мақсадида бир қатор ишлар амалга оширилди. Ушбу ярмарка ҳам шу мақсадга хизмат қилади, - дейди туман Бандликка кўмаклашиш маркази директори С.Уллиев. – Шунингдек, тадбиркорлик билан шуғулланмоқчи бўлган ҳар бир ёшга шу ернинг ўзида кредитлар ажратилмоқда. Ҳудуддаги банк филиаллари ходимлари ҳам ярмаркада қатнашишди. Савдо-саноат палатаси Хива шаҳар тадбиркорликка кўмаклашиш маркази эса тадбиркорликни бошламоқчи бўлган фуқароларга бизнес режа ишлаб чиқишда яқиндан кўмаклашади.\nМеҳнат ярмаркаси жараёнида тумандан 26 нафар, шаҳардан 16 нафар иш қидирувчиларга доимий ишга жойлашишлари учун йўлланмалар берилди. Ярмаркада қатнашган ишсиз фуқароларга меҳнат қонунчилиги, ишга жойлашиш ҳуқуқлари, касб танлаш ва бошқа масалалар юзасидан маслаҳатлар берилди.


Latifa.uz — Бир одам дарё бўйида ити билан балиқ тутиб ўтирган экан, шу пайт сувдан сигир чиқиб: — Сигаретни туташтириб олсам бўладими? - деб сигаретини туташтириб шўнғиб кетибди. У одам ҳайрон бўлиб итига қарабди. Ити унга термулиб, кўзларини пилдиратиб: — Нима менга қарайсиз?! Ўзим ҳайрон қолдим, - дермиш.\nБир одам дарё бўйида ити билан балиқ тутиб ўтирган экан, шу пайт сувдан сигир чиқиб:\n— Сигаретни туташтириб олсам бўладими? - деб сигаретини туташтириб шўнғиб кетибди.\nУ одам ҳайрон бўлиб итига қарабди. Ити унга термулиб, кўзларини пилдиратиб:\n— Нима менга қарайсиз?! Ўзим ҳайрон қолдим, - дермиш.\n#Ҳайвонот #Эркаклар #Лоф-ёлғон #Овчи-балиқчи


Шерзод Шерматов: «Янги ўқув йилидан мактаб...\n11.06.2019 20:56 0 3855\nХалқ таълими вазири Шерзод Шерматов «Дарё»га берган интервьюсида мажбурий мактаб формаси 2019—2020 ўқув йилида ихтиёрий бўлиб, бу ҳақда Ҳукумат тегишли қарор қабул қилишини маълум қилди.\n«Ҳозир биз Вазирлар Маҳкамасига қўшимча таклиф тайёрлаяпмиз. Чиққан қарорга ўзгартириш киритиш. Ота-оналар ташвишланмаса ҳам бўлади, яқин орада қарор чиқади. Янги ўқув йилидан мактаб формаси мажбурий бўлмайди. Мактаб формаси босқичма-босқич жорий қилинади», – дейди Халқ таълими вазири Шерзод Шерматов.\nШерзод Шерматов мактаб формаси мажбурий


Андижонда оғир атлетика бўйича вилоят очиқ биринчилиги бўлиб ўтди\n22 август, 2017, 11:13 1107\n19 август куни Андижон вилояти Хўжаобод тумани маданият ва истироҳат боғида Мустақиллигимизнинг 26 йиллиги муносабати билан оғир атлетика бўйича вилоят очиқ биринчилиги ўтказилди. Мусобақада Хўжаобод, Қўрғонтепа, Жалақудуқ, Асака, Балиқчи туманлари ҳамда Андижон, Хонобод шаҳарларида фаолият юритаётган БЎСМ тарбияланувчилари ва Андижон олимпия заҳиралари спорт коллежидан жами 120 нафар ўқувчи 13 вазн тоифасида қатнашди.\nМусобақа қизғин ва бахсларга бой ўтди. Якуний натижаларга кўра 1-ўринни Хўжаобод тумани, 2-ўринни Асака тумани, 3-ўринни Хонобод шаҳри спортчилари эгаладилар. Ғолиб жамоалар ва турли номинацияларда фаол иштирок этган ўқувчилар мусобақа ташкилотчилари томонидан фахрий ёрлиқлар ва эсдалик совғалари билан тақдирландилар.


Январь ойи охирида Ислом Каримов ишлаган хонани бевосита кўришингиз мумкин » Ўзбекистон янгиликлари – Zamin.uz\nЯнварь ойи охирида Ислом Каримов ишлаган хонани бевосита кўришингиз мумкин\n12 январь 2018, 22:00\nЎзбекистон Республикасининг Биринчи Президенти Ислом Абдуғаниевич Каримов таваллудининг 80 йиллигига катта тайёргарлик кўрилмоқда.\nЎзбекистон Республикаси Президенти Шавкат Мирзиёев 2017 йилнинг 25 январь куни “Ўзбекистон Республикасининг Биринчи Президенти Ислом Абдуғаниевич Каримовнинг хотирасини абадийлаштириш тўғрисида”ги қарорни имзолаган эди. Унга кўра Ислом Каримов фаолият юритган Оқсарой қароргоҳида Ислом Каримов номидаги илмий-маърифий ёдгорлик мажмуаси ташкил этилди.\n2017 йил давомида бино ва унинг ташқарисида бунёдкорлик ишлари олиб борилди. Бино қаршисига Ўзбекистон Республикасининг Биринчи Президенти Ислом Каримов сиймоси акс этган ҳайкал ўрнатилди. 2017 йилнинг 31 август куни ушбу ҳайкалнинг очилиш маросими бўлиб ўтган эди. Айни дамда ушбу мажмуа тошкентликлар ва вилоятлардан ташриф буюрувчилар, хорижлик меҳмонлар учун ажойиб зиёратгоҳга айланган.\nБуюк давлат ва сиёсат арбоби Ислом Каримов таваллудининг 80 йиллигига бағишлаб, жорий йилнинг январь ойи охирида музей ўз эшикларини очиши кутилмоқда. Ислом Каримов номидаги илмий-маърифий мажмуа расмийлари берган маълумотларга кўра, ушбу музейни ташкил этишда уй-музей йўналишидан фойдаланилган бўлиб, Биринчи Президентнинг хонаси, иш столи, ундаги деталлар қандай бўлса, шундайлигича сақланиб қолинган. Ҳатто, бино ичидаги мебеллар, буюмлар, Ислом Каримов фаолият юритган даврга боғлиқ ҳеч нарса олиб чиқиб кетилмаган.\nМузей учта залдан иборат бўлади: кичик зал, катта зал ва кўргазмалар зали.\nАйни дамда бинода таъмирлаш ишлари олиб борилмоқда. Бинода Ислом Каримов фаолият юритган хонанинг қаршисидаги ходимлар хоналари бирлаштирилиб, кўргазмалар залига айлантирилмоқда.\nТез орада музей билан боғлиқ бошқа маълумотларни тақдим этамиз.\nЯнгиликлар » Жамият » Январь ойи охирида Ислом Каримов ишлаган хонани бевосита кўришингиз мумкин\n08:20 Назарбоев Ислом Каримов ҳайкалини йўқлайди\n22:25 Гулнора Каримованинг қизи холаси билан Ислом Каримов ҳайкали пойига гул қўйди


Кремль туркийзабонларнинг ТУРКСОЙ билан алоқасига қарши чиқмоқда\n17 январ 2021, Тошкент вақти: 11:17\nдекабр 03, 2015\nТУРКСОЙнинг Бошқирдистон пойтахти Уфадаги анжумани очилиши пайтида олинган сурат.\nРоссия Федерал ҳукуматининг тавсияси билан Бошқирдистон, Олтой, Тива, Хакасия республикалари турк тилли мамлакатлар бирлашмаси бўлган ТУРКСОЙ ташкилоти билан алоқаларни узадиган бўлди. Ҳозирча Федерал ҳукумат тавсиясига Татаристон ва Саха-Ёқутистон жавоб бермай турибди.\nРоссия Маданият вазирлиги тавсияси билан Бошқирдистон, Олтой, Тива, Хакасия республикалари ТУРКСОЙ ташкилоти билан алоқаларни узишини расман тасдиқлади. Ҳозирча Татаристон ва Саха-Ёқутистон республикалари Маданият вазирлигининг бу тавсиясига на ижобий, на салбий муносабатини билдиргани йўқ.\nТатаристон Фанлар академияси вице-президенти, маҳаллий парламентнинг “Единая Россия” фракцияси депутати Рафаил Ҳакимов Федерал ҳукуматнинг бу тавсиясини “носоғлом сиёсат”, деб баҳолади.\n-ТУРКСОЙнинг сиёсатга нима алоқаси бор? Бу биргина Туркия томонидан ташкил қилинган ташкилот эмас. ТУРКСОЙ дунёдаги туркий тилли мамлакатларни бошини бирлаштирувчи ташкилот. Унга Россиянинг яқин ҳамкорлари бўлган Қозоғистон ва Қирғизистон ҳам аъзо бўлган. Россия Маданият вазирлиги мазкур ташкилот билан алоқаларни ўзи хоҳлаган пайтда уза оладими, деган савол ҳам ўринли бўлар эди. Бу иш Россия қонунларига зид келади. Татаристоннинг ўз конституцияси бор. Мана шу конституция доирасида Татаристон Россия билан шартнома имзолаган. Шартномада халқаро муносабатларни ўзимиз мустақил белгилашимиз қайд этилган,- деди Рафаил Ҳакимов Озодликнинг татар-бошқирд хизматига берган суҳбатида.\nТатаристондаги бир қатор маданият, фан ва сиёсат арбоблари Россия Федерал ҳукумати тавсияси регионлар билан марказий ҳукумат ўртасидаги алоқаларнинг ёмонлашувига сабаб бўлади, деган фикрни билдирмоқдалар.\nТатаристон парламентининг фан ва маориф қўмитаси раиси Разил Валиев маданиятни сиёсийлаштиришга уриниш Федерал ҳукуматга обрў келтирмаслигини айтди:\n- Бу жуда кўп баҳсларга сабаб бўладиган масала. Бунинг устига Россия учоғининг уриб туширилиши билан боғлиқ воқеа юзасидан тергов ҳали тугагани йўқ. Бу воқеанинг асл сабаблари ҳозирча ноаниқ. ТУРКСОЙ ташкилотининг эса сиёсатга алоқаси йўқ. ТУРКСОЙдан чиқиш тавсияси энг аввало Россиядаги туркийзабон республикларга эмас, Россиянинг ўзига, унинг яҳлитлигига қарши тавсиядир,- деди Разил Валиев.\nТУРКСОЙ халқаро ташкилоти туркийзабон халқларнинг маданият, адабиёт ва санъат соҳаларидаги ҳамкорлигини қўллаб-қувватлаш мақсадида 1993 йилда ташкил қилинган эди. Мазкур ташкилот 15 давлат бошини бирлаштирган.\nЎзбекистон, Қозоғистон, Қирғизистон, Туркия, Туркманистон ва Озарбайжон ташкилотга аъзо давлат ҳисобланади. Татаристон, Бошқирдистон, Олтой, Хакасия, Ёқутистон, Тива республиклари, Молдовадаги Гагаузия мухторияти, Ўзбекистондаги Қорақалпоқ мухторияти ва Шимолий Кипр ташкилотда кузатувчи давлат мақомига эга. ТУРКСОЙ халқаро ташкилотининг штаб квартираси Туркия пойтахти Анқарада жойлашган.\nТатаристонлик олим, тарих фанлари доктори Дамир Исхаков Москванинг ТУРКСОЙдан чиқиш тавсиясини туркийзабон давлатлар танловини ҳурмат қилмаслик сифатида баҳолаш мумкин, деб ҳисоблайди.\n-Татаристонга келган телеграмма туркий тилда сўзлашувчи давлатлар томонидан салбий қабул қилиниши мумкин. Федерал ҳукумат Туркия билан бўлган сиёсий муаммосини бошқаларнинг манфаатларига даҳл қилмасдан ҳал этиб олиши керак. Федерал ҳукуматнинг бу қадами туркийзабон давлатларни Россиядан узоқлаштириши мумкин,-деди Дамир Исхаков.\nТуркия 24 ноябрь куни Россиянинг Су-24 самолётини уриб туширганидан бери Москва ва Анқара муносабатлари бузилди.\nАнқара рус учоғи мамлакат ҳаво ҳудудига изнсиз кирганидан кейин ўққа тутилгани, бундан аввал турк учувчилари россияликларни 10 марта огоҳлантирганини билдирган. Россия эса ўз бомбардимончи учоғи Сурия ҳудуди узра учганини, Туркия ҳудудига кирмаганини таъкидлаб келмоқда.


ИШИД жангарилари Париждаги терактдан кейин "байрам қилишди"\n22:03 / 18.11.2015\nИШИД ўзининг интернетдаги манзилларида яна бир видеолавҳани жойлаштирди. Бу видеода жангарилар Париждаги терактлардан кейин хурсандчилик қилишгани ва келгусида янада асоратли қирғинбаротлар уюштириш билан таҳдид қилишгани кўрсатилган.\nThe Independent нашрида ёзилишича, бу видеоролик 2 нафар жангари томонидан ишланган. Улар француз тилида ўзларининг айни вақтда (Париж терактларидан кейин - кун.уз изоҳи) қандай ҳиссиётлар оғушида эканликлари ҳақида гапиришади.\nРоликда шунингдек, Париждаги қонли воқеалар: отишмалар ва "Батаклан фожиаси" тасвирлари ўрин олган.\nҚайд этилишича, ушбу роликда терактлардан кейинги кунда Республика майдонида навбатдаги портлаш ҳақидаги хабардан (Кейинчалик одамларда ваҳима уйғотган бу хабар петарда овози туфайли келиб чиққани маълум бўлди) кейин одамларнинг тўрт тарафга югуриши ҳолати ҳам акс этган.\nБироз олдинроқ, Франция президенти Франсуа Олланд Россия ҳамда АҚШ билан ҳамкорликда ИШИДга қарши катта коалиция тузилиши ҳақида айтгани хабар қилинганди.


Андижонда портлаш юз бергани ростми? | Qalampir.uz\nАндижонда портлаш юз бергани ростми?\nЖамият\t11 Март 2019 16:24 15422\n9 март куни ижтимоий тармоқларда Андижон вилояти ички ишлар бошқармаси йўл ҳаракати хавфсизлиги бошқармаси автотураргоҳида автомашиналар портлаб кетганлиги тўғрисида хабар тарқалган эди.\n“Халқ сўзи online” вилоят ички ишлар бошқармаси маълумотига таяниб хабар беришича, бу ҳеч бир асосга эга бўлмаган, яъни мутасадди идоралар томонидан тасдиқланмаган ахборот бўлиб, ҳеч қандай портлаш юз бермаган.\nЛекин воқеа жойида ёнғин содир бўлганлиги рост. “9 март куни соат 16:30 ларда Андижон шаҳри, Амир Темур шоҳкўчасида жойлашган автотураргоҳ ҳудудида 5 тонналик ёқилғи қуйиш тизими атрофига эҳтиётсизлик туфайли тўкилган 10 литр бензин ёнган”, дейилади хабарда.\nЁнғин оқибатида ҳеч ким жабрланмаган.\nЭслатиб ўтамиз, 26 февраль куни Андижон шаҳар тиббиёт бирлашмасига қарашли марказий поликлиникасининг иситиш қозонхонасидаги қозоннинг портлаши оқибатида Андижон шаҳри 4-сонли умумтаълим мактабининг 18 нафар ўқувчиси ҳамда 4 нафар ўқитувчиси жабрланган эди.\n3 март куни эса Андижон вилояти Избоскан туманидаги “Бирлашган” МФЙ, Шалола кўчаси 36 уйда чиққан ёнғин оқибатида шу уйда яшаган 1979 йилда туғилган фуқаро О.Қ. ҳалок бўлгани хабар қилинганди.\nёнғин Андижон портлаш\n04 Июль 19:01 37212\n06 Июль 17:43 32000\n04 Июль 09:49 29836\n04 Июль 17:15 28601\n06 Июль 19:27 26811


Масиҳий муаллим: Галатияликларга ёзилган мактуб талқини (1:6)\n“Ҳaйронмaн, сизлaр қaнчaлик тез Мaсиҳнинг иноятли дaъвaтидaн юз ўгириб, бошқa бир “Инжил”гa сaждa қилдингизлaр!”\nШу оятнинг аниқроқ таржимаси: “Ҳайронман, сизлар қанчалик тез Масиҳ иноятига даъват қилган Зотдан юз ўгириб, бошқа бир “Инжил”га эътибор беряпсиз ёки қараяпсиз.”\nИсо Масиҳ инояти\nПавлус мана шу масиҳийлар қилган ишини кўриб, жуда ҳайрон бўляпти. Чунки уларни Масиҳ иноятига Худо чақирган (даъват қилган) эди ва қутқарган эди. Энди эса улар Масиҳ иноятини ташлаб (кейинги оятлардан буни кўриб чиқамиз), бошқа хабарга эътибор қарата бошлашди.\nМасиҳ иноятининг мағзи шундан иборатки, инсон ўзи ўзини қутқара олмагани учун, унинг ўрнига буни Худо амалга оширди ва энди инсон фақат шу хушхабарга ишониб, бошқа ҳеч нарса қилмай нажот топади. Лекин бу масиҳийлар шундай иноят орқали қутқарилганларидан кейин, Худога манзур бўлиш учун Эски Аҳддаги қонун-қоидаларга риоя қилишимиз керак деган нотўғри хулосага келишади. Бундай хулосага келишда уларга айрим яхудийлар “ёрдам” берган бўлади; уларнинг гапига қараганда мажусийлар (яъни яҳудий бўлмаган одамлар) Исо Масиҳни қабул қилиб нажот топганларидан кейин, энди Мусо қонунини бажаришлари керак экан (Ҳаворийлар 15:1). Лекин бу фикр Худо иноятининг мағзига ёки илдизига болта солар эди.\nМана бу оятларда Масиҳ инояти нима эканлиги тушунтирилган – Эфесликларга 2:8-9; Римликларга 3:20, 27; 4:4-5; 11:6. Ўша оятлардан хулоса чиқарсак, агар киши Худога манзур бўлиш учун қандайдир иш қилишим керак, деб ўйласа, демак у иноят эмас, балки ишлар асосида оқланмоқчи бўлади ва ўз ишлари учун тўлов олмоқчи бўлади. Аммо бунинг иложи йўқ, акс олда Исо бу ерга келиб, бизнинг гуноҳимиз учун ўлмаган бўлар эди. Шундай қилиб, ким қилган ишига ишона бошласа ва шу билан иноятдан юз ўгирса, шу билан у “Исо Масиҳ хочда бекорга ўлди”, деган бўлади, ёки “Исо хочда қилган иши етарли эмас”, деган бўлади. Бу жуда ҳам хавфли фикр ва бу йўналишда юрган киши охири нажотидан жудо бўлади ва дўзаҳий бўлиб қолади. Айнан мана шу сабабларга кўра Павлус шундай тарзда мактуб ёзган.\nГалаталик имонлилар жуда тез иноят хабаридан юз ўгиришган эди, шу Павлусни ажаблантирар эди. Улар “бошқа” хушхабарга ишона бошлашди; агар хабарда Исо ва унинг хочда қилган иши йўқ бўлса, бу хабар “бошқа хушхабарга” айланади. Ҳақиқий хушхабар билан бошқа хушхабар ўртасида худди тирик асалари билан қоғозга чизилган асалари ўртасидагидек фарқ бор. Тирик асалари учади, гулдан асал теради ва ҳаказо; чизилган асалари эса ҳеч нарса қилмайди, фақат асаларига ташқаридан ўхшайди холос. Худди шундай равишда ҳақиқий хушхабар одамларга нажот беради, уларни ўзгартиради ва Худога олиб боради; соҳта, бошқа хушхабар эса одамга нажот бермайди, уни ўзгартирмайди ва аксинча одамни Худодан ўзоқлаштиради.


ОШЛОВЧИ ТОТИМ (Сирка дарахти)\nЖараён 08.11.2018 223\nПистадошлар оиласига кирувчи ушбу дарахт уруғидан ва бачки (новда)сидан кўпаяди. Денгиз сатҳидан 1200-1400 метр баландликда қуруқ шағалли ва тошли ёнбағирларда ўсади.\nЁруғсевар ушбу ўсимликнинг баландлиги 3-4 метр бўлиб, ноқулай шароитда ўсганда бута шаклида ҳам учрайди. Бир йиллик новдалари кулранг-қўнғир, кўп йиллик поялари эса жигарранг. Гуллари яшил-оқиш, поянинг учида чўзиқ урчуқсимон, тўпгул ҳосил қилади. Меваси йирик, тиғиз, юмалоқ, тўқ қизил рангли, нордон. Уруғи овал шаклида, қаттиқ.\nЎтин сифатида ишлатилгани ва ёш ниҳолларининг чорва моллари томонидан оёқ ости қилинаётгани сабабли камайиб кетган. Махсус муҳофаза чоралари эса ишлаб чиқилмаган.\nЎзбекистон жанубида учрайдиган жуда камёб, бўйи 30-50 сантиметр атрофидаги эндем ўсимлик. Пояси тик, йўл-йўл чизиқли, қалин чалкаш тукли, ўрта қисмидан шохланувчи. Барглари чармсимон бўлиб, ҳар икки томони қалин тукли. Саватчаси кенг-тухумсимон, диаметри 15-17 миллиметр, тукли. Июнь-июль ойларида гуллаб, август-сентябрда меваси етилади.\nЭгритикан каррак Қашқадарё ҳавзасида тарқалган бўлиб, тоғларнинг ўрта қисмидаги майда жинс тупроқли ёнбағирларда ўсади. Уруғидан кўпаювчи бу ўсимлик сони ва ареалининг ўзгариш сабаблари аниқланмаган бўлиб, Ҳисор қўриқхонасида муҳофаза қилинади.\nҲисор тизмасининг жануби-ғарбий тармоқларида, Оёқчи дарё водийсида тарқалган гужтук каррак жуда камёб, эндем ўсимлик ҳисобланади. Тоғларнинг ўрта қисмидаги тошли ёнбағирларда ўсади. Уруғидан кўпаяди. Май-июнь ойларида гуллаб, июнь-июль ойларида эса меваси етилади.\nЎсимлик сони ва ареалининг ўзгариш сабаблари ўрганилганда, бу турнинг маълум ўсиш шароитига мослашганлиги унинг камайишига сабаб бўлаётгани аниқланган.\nБу Қизилқум ва Ўзбекистон жанубида учрайдиган камёб, эндем ўсимлик ҳисобланади. Поялари жуда қисқа, асосидан шохланган. Апрель-май ойларида гуллаб, май ойида меваси етиладиган ушбу ўсимлик барглари кулранг, яшил, устки қисми ётиқ жингалак тукли.\nҚашқадарё, Бухоро вилоятлари, Қорақалпоғистон Помир-Олойда, Шеробод водийси (Учқизил тепалиги)да ва жанубий Қизилқумда тарқалган. Тоғларда ва тоғ этакларида, очилиб қолган ола жинсларда ўсади. Жуда кам тарқалган бўлиб, уруғидан кўпаяди.\nМарказий Осиё тоғларидаги ареали кескин қисқариб бораётган эндем ўсимлик. Тошкент, Наманган, Қашқадарё ва Сурхондарё вилоятларининг Қурама, Чотқол, Ҳисор, Кўҳитанг тизмасида тарқалган. Денгиз сатҳидан 400-1400 метр баландликда тошли ва шағалли ёнбағирларда ва баъзан ташландиқ ерларда якка-якка ёки кичик тўплар ҳосил қилиб ўсади. Саноат хом ашёси ва маҳаллий аҳоли томонидан доривор ўсимлик сифатида кўплаб йиғиб олинади. Етмакдан тўқимачилик, мўйначилик, қандолатчилик саноатларида, табобатда ва кундалик ҳаётда кенг фойдаланилади. Шунинг учун камайиб бормоқда. Ўзбекистон Республикаси ФА Ботаника боғида ўстирилади.\nСурхондарё ва Қашқадарё вилоятлари, Ҳисор тизмасининг ғарбий тармоқларида, Бойсунтоғ ва Кўҳитангда тарқалган эндем ўсимлик. Бўйи 50 сантиметр атрофида. Барглари наштарсимон, четлари текис ва сийрак тишли. Тожи пушти рангли, саватчанинг четидаги гуллари пастга қараб осилган, қалин безчали. Уруғи силлиқ. Май-июнь ойларида гуллаб, июлда меваси етилади.\nТоғнинг пастки ва ўрта қисмларида тошли ёнбағирларида ва очилиб қолган ола жинсларда ўсади. Жуда кам тарқалган, уруғидан кўпаяди. Ўзига хос тупроқ шароитида ўсишга мослашганлиги учун кичик майдонларда сақланиб қолган. Махсус муҳофаза чоралари ишлаб чиқилмаган.


Халықтың денсаўлығы ҳәм экономиканың турақлылығы - турмыслық әҳмийетли ўазыйпалар – Қарақалпақстан Республикасы Жоқарғы Кеңеси\n1 Август 2021 23:08:06\n21.07.2020 17:50:25 451 Әҳмийетли, Жаңалықлар\tБаспаға шығарыў Жүклеп алыў\nӨзбекстан Республикасы Президенти Шавкат Мирзиёевтиң басшылығында 20-июль күни, сондай-ақ, аймақларда коронавирус инфекциясы тарқалыўын азайтыў және экономиканың турақлылығын тәмийинлеў мәселелери бойынша видеоселектор мәжилиси өткерилди.\nМәмлекетимиз, халқымыз усы жылдың басында өз алдына үлкен мақсетлер қойған еди. Пүткил дүньяға тарқалған коронавирус инфекциясы март айында елимизге кирип келип режелер өзгерип кетти. Мәмлекетимиз биринщи гезекте адамлардың денсаўлығын сақлаў илажларын көрди.\nРеспубикалық арнаўлы кмиссия дүзилди. Медицина мәкемелери айрықша жумыс режимине өткерилди. Қысқа мүддетте арнаўлы емлеўхана ҳәм карантин зоналары қурылды. Саламатлық ҳәм дем алыс орайлары карантин мәкемелерине бейимлестирилди. Медицина орайлары дәри-дәрмақ, қорғаныў ҳәм диагностика қураллары менен жетерли дәрежеде тәмийинленди. Бул ушын бюджеттен зәрүр қаржылар ажыратылды.\nУсы тәшўишли бес айда Президентимиз коронавируске байланыслы бир қатар пәрманлар ҳәм қарарлар қабыл етти. Оларға муўапық, халық, экономика тармақлары ҳәм исбилерменлик субъектлери илажы болғанынша қоллап-қуўатланбақта.\nМәмлекетимиз басшысы эпидемиологиялық жағдайды қатаң қадағалаўға алған. Дерлик ҳәр бир мәжилисте бул мәселеге итибар қаратылмақта. Бизге белгили, алдын пайтахтымыз ҳәм Ташкент ўәлаятында коронавируске байланыслы жағдай ҳәр тәреплеме талланған еди. Бул гезектеги видеоселектор мәжилисинде барлық аймақлардағы жағдай, әҳмийетли илажлар додаланды.\nҚарақалпақстан Республикасы Министрлер Кеңесиниң Баслығы ҳәм ўәлаятлардың ҳәкимлери кеселлик көрсеткишлери, емленип атырғанлардың саны ҳәм бул бағдарда жаратылған резерв орынлары бойынша есабат берди. Халықтың мүрәжатлары, тез медициналық жәрдем машиналары, дәри-дәрмақ пенен тәмийинлеў бойынша жағдай талланды.\nМәжилисте орынлардағы машқалалар ашық-айдын додаланды. Коронавирусқа қарсы гүресиў ушын қайсы аймаққа қандай техникалар ҳәм қураллар керек екенлиги белгиленди.\nПрезидент жуўапкерлерге жағдайдың ҳақыйқый ҳалатын реал ўақыт режиминде қадағалап, жүзеге келип атырған машқалаларды тез шешип барыў бойынша қатаң тапсырма берди.\nЕмлеў жумысларын сапалы ҳәм қәўипсиз шөлкемлестириў, соның менен бирге, халық ҳәм объектлерди дезинфекция қураллары менен тәмийинлеп, кеселлик жуғыўының алдын алыў әҳмийетли екенлиги атап өтилди.\nҲәр бир аймақты зәрүрлигинен келип шығып, жетерли дәри-дәрмақ, медициналық буйымлар ҳәм тест системалары менен тәмийинлеў, медицина хызметкерлерин материаллық хошаметлеў дәреклери белгиленди.\nМәжилисте денсаўлықты сақлаў тараўының жуўапкерлери ҳәм аймақлардың басшылары есабат берди.\nСондай-ақ, видеоселекторда аймақлардың басшылары пандемия шараятында экономиканы турақлы раўажландырыў, инвестицияны тартыў ҳәм экспорт көлемин арттырыў бағдарындағы 6 айлық жуўмақлары бойынша да есабат берди.\nКескин пәтлерде даўам етип атырған пандемияның экономикаға көрсетип атырған тәсирин алдыннан баҳалаў ҳәм мәмлекеттиң макроэкономикалық турақлылығын тәмийинлеў, инвестициялық жойбарларды өз ўақтында әмелге асырыў, аўыл хожалығы, санаат ҳәм қурылыс тараўындағы прогнозларды орынлаў, экспортты көбейтиў, аймақларды комплексли раўажландырыў, исбилерменликти қоллап-қуўатлаў бойынша көрилип атырған илажлардың нәтийжелери талланды.\nМәмлекетимиз басшысы ҳәр бир аймақтағы кәрханаларда пул түсимлериниң азайғанын атап өтти, 2020-жыл 1-октябрьге шекем коммерциялық банклер менен бирге қурылыс ҳәм санаат кәрханаларының көпшилик бөлегин, жылдың ақырына шекем болса 100 процент кәрханалардың жумысын тиклеў бойынша тапсырма берди.\nАўыл хожалығы тараўында да бир қатар аймақларда экономикалық прогнозлар орынланбағанын көриў мүмкин. Атап айтқанда, Қарақалпақстан Республикасында аўыл хожалығы жалпы өниминиң баҳасы прогнозға салыстырғанда 59 миллиард сумға кем болған. Бул көрсеткиш Қашқадәрья ўәлаятында 177 миллиард, Сырдәрья ўәлаятында 173 миллиард, Ташкент ўәлаятында 129 миллиард сумды қурайды.\nШавкат Мирзиёев ҳәр бир аймақта тәкирарый егислик жерлердиң есабынан овощ ҳәм палыз өнимлериниң өндиристеги артта қалыўшылығын қаплаў, халықтың үйлерине қусларды тарқатыў жумысларын жеделлестириў және шарўашылық, балықшылық тараўында интенсив техногияларды кеңнен қолланыў ҳәм жыл ақырына шекем аймақлардың потенциалын инабатқа алған ҳалда аўыл хожалығы өнимлерин ислеп шығарыўды 3-4 процентке арттырыў бойынша көрсетпелер берди


Ўзбекистонда йил учун давлат дастури, АҚШда сараланаётган номзодлар, Сурияда янги уруш хавфи ва ҳафтанинг бошқа хабарлари – КУН УЗ\nГлавная / Жамият / Ўзбекистонда йил учун давлат дастури, АҚШда сараланаётган номзодлар, Сурияда янги уруш хавфи ва ҳафтанинг бошқа хабарлари\nanvarj63 17.02.2020\tЖамият Comments Off on Ўзбекистонда йил учун давлат дастури, АҚШда сараланаётган номзодлар, Сурияда янги уруш хавфи ва ҳафтанинг бошқа хабарлари 15 Показы\nПрописка, авиакомпаниялар ва Конституциявий судга мурожаат қилиш ҳуқуқи\n11 февраль куни президентнинг «Илм, маърифат ва рақамли иқтисодиётни ривожлантириш йили да амалга оширишга оид давлат дастури тўғрисида»ги фармони лойиҳаси муҳокамага қўйилди. Унга кўра, Тошкентда 2020 йил 1 апрелдан доимий пропискасиз уй сотиб олишга рухсат берилиши мумкин.\nФармон лойиҳасида Ўзбекистонда доимий истиқомат қилувчи ва республиканинг бошқа ҳудудларида доимий пропискага эга бўлган жисмоний шахсларга Тошкент шаҳри ва Тошкент вилоятидаги янги қурилган уйларда кўчмас мулк олди-сотдиси шартномаларини расмийлаштириш учун давлат божининг алоҳида ставкасини бекор қилиш ҳам кўзда тутилган.\nДавлат дастури лойиҳасида Ўзбекистонда 5та янги авиакомпания ташкил этилиши ҳам кўзда тутилган.\nУнга кўра, янги авиарейслар учиш ва қатновлар даврийлигини ошириш асосида мавжуд авиақатновлар сони қўшимча 2800тага кўпайтирилади. Шунингдек, IATA (Ҳаво транспорти халқаро ассоциацияси) Summer-2021 ёзги мавсум бошлангунича, «Очиқ осмон» режими татбиқ этилган мамлакатнинг халқаро аэропортларининг ҳар бирида янги 10та халқаро авиарейсни йўлга қўйиш вазифаси топширилган. ора-тадбирлар дастурида фуқароларига визасиз режим жорий қилинадиган мамлакатлар сонини янада кўпайтириш, туризм соҳасида нуфузли халқаро рейтингларда, хусусан, Бутунжаҳон саёҳат ва туризм кенгаши (World Travel & Tourism Council) рейтингида Ўзбекистон ўрнини яхшилаш ҳам кўзда тутилган.\n12 февраль куни Ўзбекистонда ўтказиладиган халқаро авиация форуми бўйича матбуот анжуманида Транспорт вазири Элёр Ғаниев келгуси 5 йилда авиация бозорида рақобат муҳити кучайиши, монополия буткул тугатилиши ва 5-6та янги авиаташувчи ташкил этилиши ҳақида гапирди. Шунингдек, Ўзбекистонда авиакомпаниялар учун аэропорт йиғимлари 20 фоизга, авиаёқилғи нархи ўртача 100 долларга арзонлаштирилиши маълум қилинди.\nХорижий авиаташувчиларни улар Ўзбекистон резиденти сифатида рўйхатдан ўтиш шарти билан жалб этишни режалаштирмоқда. Ҳозирда тўртта компания билан музокаралар бошланган. 19-20 февраль кунлари Тошкент шаҳрида ўтказиладиган «Ўзэкспомарказ» кўргазмалар майдонида «Uzbekistan Airports, Aviation&Logistic Forum» (UAALF-2020) халқаро авиация форуми доирасида хорижий авиакомпаниялар билан музокаралар олиб борилади.\n2020 йилги давлат дастурига кўра, Конституциявий судга мурожаат қилиш ҳуқуқига эга шахслар тоифасини кенгайтириш таклиф этилмоқда.\nКонституциявий судда кўриб чиқиш учун масалалар киритиш ҳуқуқига эга бўлган субъектлар қаторига жисмоний ва юридик шахслар, президент ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил, Инсон ҳуқуқлари бўйича миллий марказ, вилоятлар ва Тошкент шаҳар халқ депутатлари Кенгашларини киритиш назарда тутилган.\nКонституциявий суднинг кўриб чиқиши учун масала Конституциявий суднинг камида уч судьяси ташаббуси билан ҳам амалга оширилиши мумкин.\nЎзбекистонда суд қарорларини ижро этиш тизимини илғор халқаро амалиёт асосида қайта кўриб чиқиб, нодавлат ижрочилар институти ташкил қилиш, хусусий ижро бюролари фаолияти йўлга қўйиш режалаштирилган.\nАҚШда сайловларга старт берилди\nФевраль ойида АҚШда навбатдаги президентлик сайловлари расман бошланди. Аввал Айовада кокус, Нью-Ҳэмпширда праймериз бўлиб ўтди. Демократик партияда дастлабки овоз беришлардан сўнг, 4 йил аввалги сайловларда ҳам Ҳиллари Клинтонга охиригача қаршилик кўрсатган 78 ёшли сенатор Берни Сандерс етакчилик қилмоқда. Ундан кейинги ўринларни 38 ёшли Пит Буттиджич, Миннесота штатидан сенатор бўлган 59 ёшли Эмми Клобушар ҳамда Массачусетс штатидан АҚШ сенатори, 70 ёшли Элизабет Уоррен банд этган. Сайловга номзодини қўйганида фаворит бўлган ва ўтган йилги сўровларда биринчи бўлган собиқ вице-президент Жо Байден эса АҚШнинг амалдаги президенти Дональд Трамп томонидан унга қарши олиб борилган кампания таъсири туфайли ўз позицияларини бой берган – праймеризда бешинчи бўлган бу номзод ҳозирча бирорта делегат овозига эга эмас.\nФевраль ойи охиригача яна иккита праймериз бўлиб ўтади – 22 февраль куни Невадада, 29 февраль куни Жанубий Каролинада. 3 март куни эса АҚШд «суперсешанба» бўлиб ўтади – шу кунга бирайўла 15та штатда, жумладан, Техас ва Калифорнияда сайловлар белгиланган.\nБашар Асад армияси аскарлари Идлибда / Getty Images\nПрезидент Башар Асад бошқарувидаги Сурия армияси ўтган йил декабрида Эрон таъсиридаги кучлар билан биргаликда мамлакат шимоли-ғарбидаги Идлиб вилоятига юриш бошлаганди.\nФевраль ойи бошида Идлибдаги вазият кескинлаша бошлади. 10 февраль куни Асад армияси берган артиллерия зарбалари оқибатида турк ҳарбийлари ҳалок бўлди. Туркиянинг сўнгги ҳафталардаги йўқотишлари 14 ҳарбийни ташкил қилмоқда. Туркиядагилар нафақат жавоб зарбаси қайтаришни, балки Сурия ҳукумати қўллаётган Россия билан муносабатларни қайта кўриб чиқишни ҳам талаб қила бошлашди.\nТуркия президенти Ражаб Тоййиб Эрдўған агар Идлибда яна бир турк аскари жабрланса, Анқара Сурия кучларига «ҳар қаёқда» жавоб зарбалари беришини маълум қилган.\nУ ҳатто ультиматум қўйган: февраль ойи охиригача Россия томонидан қўлланаётган Асад кучлари Идлибдан чекиниши ва туркларнинг постлари атрофидан кетиши керак.\nТуркия айни вақтда Идлибдаги кузатув постлари ва ҳарбий базаларига 12 минг ҳарбийсини жойлаштирган, юзлаб танклар ва ҳарбий техникалар постларни кузатиш учун жўнатилмоқда.\nРоссиянинг Туркиядаги элчиси Алексей Ерхов Идлибдаги кескинлашув ортидан унга турли таҳдидлар кела бошлаганини маълум қилган. Россиянинг аввалги элчиси Андрей Карлов 2016 йил декабрида Анқарада отиб ўлдирилганди. Экспертларнинг ҳисоблашича, сўнгги воқеалардан кейин Туркия ва Россия ўртасига яна совуқчилик тушиши мумкин.\nКоронавируснинг Европадаги илк қурбони\n16 февраль тонгидаги маълумотларга кўра, Covid-19 коронавирус инфекцияси келтириб чиқарган пневмония касаллигига чалинганлар сони 69264 кишини ташкил қилмоқда. Хитойнинг материкдаги қисмида бир кунда 2009та янги ҳолат қайд этилди, мамлакат ҳудудидаги беморлар сони 68500 нафарга етган.\nХитойда бу вирус қурбонлари сони 142тага ошди ва қурбонларнинг жами сони 1668тани ташкил қилмоқда. Қурбонлар орасида 6 нафар шифокор ҳам бор, Хитойда 1100дан ортиқ тиббиёт ходимлари вирусни юқтириб олган.\nЯпония, Франция ва Филиппинда ҳам биттадан ўлим ҳолати қайд этилган. ХХРдан келган 80 ёшли сайёҳ коронавируснинг Европадаги илк қурбони бўлди.\nБуюк Британияда соғлиқни сақлаш вазирлиги ходимлари Лондондаги конференцияга келган юзлаб иштирокчилар билан боғланган, улардан бирига коронавирусдан зарарланиш ташхиси қўйилган. Ҳозирча Британиянинг 9 фуқаросида касаллик аниқланган.\nМиср соғлиқни сақлаш вазирлиги мамлакат ҳудудида хорижлик сайёҳлардан бирида коронавирус аниқланганини маълум қилди – бу Африка ҳудудидаги илк ҳолатдир. У карантинга жойлаштирилган.\nВьетнамда 10дан ортиқ вирус ҳолати аниқлангач, ўн мингдан ортиқ киши карантинга жойлаштирилган. Умуман, Хитойдан ташқаридаги 24 давлатда 500дан ортиқ вирусдан зарарланиш ҳолати қайд этилган.\nАҚШ Давлат департаменти Шимолий Корея ҳудудида касаллик кенг тарқалиши мумкинлигидан хавотир билдирган, бу давлат ҳукумати ҳозирга қадар касаллик билан боғлиқ ҳеч қандай маълумот бермаган.\nЖССТ маслаҳатчиси Айра Лонжини эса эпидемия ҳали ўз чўққисига етмагани, вирус Ер аҳолисининг учдан бир қисмини қамраб олиши мумкинлигидан огоҳлантирган. Унинг прогнози Bloomberg агентлиги томонидан келтирилган.\nКоронавирус инфекциясидан 6465 киши соғайиб кетган. Хитой соғлиқни сақлаш миллий комиссияси биологик маркази директори Чжан Синмин маълум қилишича, мамлакатда коронавирусга қарши вакциналар синовдан ўтказилмоқда.\nЎзбекистон Соғлиқни сақлаш вазирлиги ҳузуридаги Санитария-эпидемиологик осойишталик агентлигининг коронавирусга қарши марказий штаби маълумотига кўра, 1-14 февраль кунлари давомида Хитойнинг 451 нафар фуқароси Ўзбекистон ҳудудига кириб келган ва улар ўртасида касаллик аниқланмаган (тиббий кузатув олиб борилмоқда). Бундан ташқари, 4-6 февраль кунлари Ўзбекистонга Хитойдан келган 584 нафар Ўзбекистон фуқароси «Бўстон», «Энергетик» санаторийлари ва 6-сонли шаҳар клиник шифохонасига жойлаштирилган бўлиб, улар ўртасида ҳам коронавирус аниқланмаган.\nАйни вақтда, 14-15 февраль кунлари 6-сонли клиник шифохона ва «Энергетик» сиҳатгоҳига жойлаштирилган фуқаролар ва уларга хизмат кўрсатувчи ишчи-ходимлардан жами 389та қайта лаборатория таҳлили учун намуна олинди. Коронавирус инфекциясига қарши курашиш тадбирлари давомида эпидемиологик кўрсатмага асосан 15 февралига қадар жами 1 352 та намуна коронавирус инфекциясига текширилди ва коронавирус инфекцияси аниқланмаган.\nРекторларнинг оммавий равишда ишдан олиниши\n14 февраль куни Тошкент давлат педагогика университети, Тошкент кимё-технология институти, Тошкент давлат стоматология институти, Жиззах давлат педагогика институти, Навоий давлат педагогика институти, Наманган давлат университети, Наманган муҳандислик-қурилиш институти, Самарқанд давлат тиббиёт институти, Қарши муҳандислик иқтисодиёт институти, Қўқон давлат педагогика институти ректорлари лавозимидан озод этилди.\nМактабгача таълим вазири ўринбосари Собитхон Турғунов Наманган давлат университети ректори лавозимида Музаффар Эсановни, Халқ таълими вазирининг биринчи ўринбосари Алишер Умаров Тошкент давлат педагогика университетида Шавкат Шариповни, Иқтисодиёт ва саноат вазири ўринбосари Ботир Усмонов Тошкент кимё-технология институтида Шуҳрат Муталовни алмаштирган.\nТошкент давлат стоматология институти ректори лавозимида ишлаб келаётган Жасур Ризаев ҳам лавозимдан олиниб, 16 йилдан буён Самарқанд давлат тиббиёт институтига ректорлик қилиб келган Азамат Шамсиев ўрнига тайинланди.\nЖиззах давлат педагогика институти ректори Абдуғани Холбеков лавозимидан озод этилган ва унинг ўрнини Тошкент давлат педагогика университетининг собиқ ректори Шавкат Шарипов эгаллаган.\n31 январь куни Давлат геология ва минерал ресурслар қўмитасида олимлар, илмий-тадқиқот муассасалари раҳбарлари ва ишлаб чиқариш сектори вакиллари билан учрашган президент Шавкат Мирзиёев олий таълим масаласида фикр билдириб, ректорлар фаолиятини танқид қилган ҳамда кўплаб ректорлар ишдан олиниши ҳақида гапирганди.\n14 февраль куни Сурхондарё вилоятининг Олтинсой туманининг «Халқабод» маҳалласи ҳудудида уйи бузилишидан норози аҳоли ва ИИБ ходимлари ўртасида тўқнашув юз бергани тасвирлари тарқалди.\nВилоят ИИБ ахборот хизмати хабарига кўра, ҳодиса 8 февраль куни рўй берган бўлиб, мазкур жараёнда айрим фуқаролар қўлларига турли буюмлар — таёқ, болта, белкурак ва тошлар билан ишчи гуруҳ вакилларига ҳужум қилганликлари оқибатида ўртада жанжал келиб чиққан. Кўрилган чоралар натижасида жамоат тартибини бузаётган фуқаролар зарарсизлантирилиб, вазият барқарорлаштирилган.\nУшбу жараёнда икки нафар туман ИИБ ходимлари ҳамда бир нафар фуқаро тан жароҳати олган.\n16 февраль куни Ўзбекистон Бош прокуратураси ушбу низоли ҳолат юзасидан баёнот берди.\nПред. Сирдарёда юз берган ёнғинда бир оиланинг 6 нафар аъзоси ҳалок бўлди\nСледующая «АҚШда кўрсатма бажарилмаса, отиб ташлаш ҳуқуқи берилган. Бизда ундай эмас-ку!» – Алишер Қодиров Олтинсой воқеаси ҳақида


Ўзбек фаоллари халқаро маҳкама учун қирғинга оид далил тўпламоқда\n22 май 2022, Тошкент вақти: 04:05\nЎш ва жалолободлик ўзбеклар ўз фожиаларида ҳукумат қўли борлигини айтиб¸ бу жиноятларнинг халқаро маҳкамада кўриб чиқилишини талаб қилишмоқда.\nЎш ва Жалолободдаги қирғин қурбонлари айбдорлар халқаро маҳкамага тортилиши лозимлигини айтмоқда. Қирғизистондаги "Мийзам жана тартиб" маркази бу зўравонликларни "геноцид " деб атаб бу жиноятнинг мустақил маҳкама тафтишини кутаëтганини айтмоқда.\nБу баëнотдан бир кун ўтиб Қирғизистон муваққат ҳукумати вакили Азимбек Бекназаров Ўш ва Жалолободдаги воқеалар юзасидан 59 жиноий иш қўзғатилганини айтди.\nАйни пайтда Қирғизистон ичкариси ва ташқарисида қолган бир гуруҳ Ўш ва Жалолободдаги қирғинга алоқадорлиги иддао қилинаëтган ҳукумат адлия тизимига ишонмаслигини айтиб¸ Ҳаагадаги халқаро маҳкамага ариза топширди.\nҲаагадаги маҳкамага Ўш ва Жалолобод этник тўқнашувларига оид ҳужжатларни ҳозир Швейцарияда истиқомат қиладиган ëзувчи¸ халқаро ëзувчилар парламенти аъзоси Сафар Бекжон топширди.\n- Мен Ҳаагадаги Халқаро уруш жиноятлари трибунали прокурорларига ҳужжатлар жўнатган эдим. У ердан “Бутун ҳужжатлар бизда тўпланаяпти. Ҳамма жойдан ҳужжатларни жўнатишларингиз мумкин. Бирорта прокурор буни ўз зиммасига олади ва қораловчи сифатида Роза Ўтунбаева¸ Бакиев ва бошқа ҳарбийлар ҳақидаги талабномангизни инобатга олади” деган жавоб келди. Шу хатга асосан Қирғизистон фуқаролари¸ Қирғизистон инсоний ташкилотларнинг талабларига биноан бўлганлиги учун ташкилий гуруҳ қилиниши ва ташкилий гуруҳ асосан Қирғизистон фуқароси бўлиши кераклигини инобатга олиб улар зиммасига юкланди бу ишлар¸ дейди Сафар Бекжон.\nҲаагадаги маҳкама геноцид (бир миллат¸ ирқ ëки этносни буткул ëки қисман йўқ қилиш)¸ инсониятга қарши жиноятлар (системали тарзда¸ олдиндан режалаб тинч аҳолига кенг кўламда тажовуз ўтказиш)¸ ҳарбий жиноятлар (уруш қонун-қоидаларига риоя қилмаслик¸ тинч аҳолининг ҳарбийлар тарафидан қириб ташланиши¸ маданият масканларини қасддан вайрон қилиш¸ асирларга ваҳший муносабат) каби уч жиноятни кўриб чиқади. Қирғизистонлик ҳуқуқшунос Ҳотамжон Ëқубов Ўш ва Жалолободдаги қирғинда ҳар учала жиноят унсурлари бор бўлса-да¸ вазиятни ҳуқуқий тилда геноцид деб аташга асос борлигини иддао айтади.\n- Бу жиноятнинг квалификацияси геноциддир. Геноциддан бошқа нарса эмас. Яъни бир миллатни йўқотишга қаратилган ҳаракат¸ дейди Ҳотамжон Ëқубов.\nАйни пайтда Қирғизистонда узоқ вақт фаолият олиб борган журналист Майкл Андерсон Ўш ва Жалолобод воқеаларини жиноий гуруҳлар иғвоси¸ деб билади.\n- Ўзбек танишларим шу оғир кунларда қирғиз дўстларининг уйларида яшириниб жон сақлашди. Қирғиз ва ўзбек ўртаси дўстлик ришталари билан боғланган ва бу дўстликни қийин даврда ҳам сақлай олишди. Бу эса жанубдаги воқеаларнинг миллий уруш эмаслигига очиқ далилдир¸ дейди Майкл Андерсон.\nЖеневадаги инсон ҳуқуқлари бўйича БМТ комиссияси вакили Рупперт Колвил ўз манбаларига таянган ҳолда¸ Ўш ва Жалолободдаги воқеаларнинг кутилмаган ҳодиса эмас¸ балки бу ўйлаб қилинган фитна эканини айтди.\nБу фитна оқибати бўлган жиноятлар маҳаллий инстанцияларда кўриб чиқилиши зарурлигини айтган ҳуқуқшунос Ëқубов ¸ маҳаллий адлия тизимларининг адолатли ҳукм чиқаришига шубҳа билдирди.\n- Жинотчиларнинг ушлаб қамалишига ишонч йўқ. Ҳамма жавобгарликка тортилади¸ деб ишонмаймиз. Қирғизистонда адолатли суд тизими йўқ¸ дейди ҳуқуқшунос Ҳотамжон Ëқубов.\nËзувчи Сафар Бекжон Қирғизистон куч ишлатар ва адлия тизимларидаги моно таркиб мамлакатдаги ўзбекларнинг ишончсизлигига сабаб бўлганини айтади.\n- Тарафкашлик қилинаëтганининг сабабларидан биттаси¸ Қирғизистондаги ўзбек ҳеч қачон армияга¸ ҳарбий хизматга чақирилаëтгани йўқ¸ милиция ишларига олинаëтгани йўқ. Демак¸ у ерда тарафсиз ҳарбийларнинг ва тарафсиз милициянинг бўлишини тасаввур қилиш мумкин эмаски¸ аҳолининг асосий қисми бўлган ўзбеклардан ҳеч ким йўқ уларнинг ичида¸ дейди Сафар Бекжон.\n“Халқаро тергов ва маҳкама талаблари бу қуруқ гап эмас. Ҳозир бизнинг фаоллар келажакдаги маҳкама учун ҳужжат ва даллиллар йиғмоқда”¸ дейди ҳуқуқшунос Ҳотамжон Ëқубов.\n- Ҳужжат нималардан иборат? Ўлганларнинг олинган фотосуратлари¸ кўп ўлганлар ҳеч қандай медицина экспертизасидан ўтказилмасдан давлат томонидан лоқайдлик билан қаралгани учун одамларни тўртта-бешта қилиб кўмиб юборишди. Агар ўликнинг эгаси рухсат берса¸ экзигумация қилинади. Жасаддан чиққан ўқ ва бошқа тиғлар маҳкамада исбот ўлароқ кўрилиши мумкин. Асосан шу элнинг ўз томонидан олинаëтган фотосуратлар бизнинг Қирғизистонда бошқа давлатлардан фарқли ўлароқ фуқаро паспортида бешинчи графа бор. Улути деб қўяди яъни миллати дегани. Ўша жойда ўзбек ëки қирғиз деб ëзиб қўяди. Шу томонлардан ҳисоб тариқасида фойдаланса бўлади¸ дейди Ҳотамжон Ëқубов.\nËқубовга кўра 20 йил бурунги Ўш-Ўзган фожиаларининг тафтишсиз қолгани ва Қирғизистон жанубидаги ўзбекларнинг ҳукуматда етарли тамсил қилинмаганлиги бугунги вазият сабабларидан биридир.\n- Одамларда ғайрат-шижоат бор. Қўрқув ҳам бор. Қўрқув йўқ эмас. Кечаги қилинган ваҳшиëна ишлар¸ бошқалар¸ аëлларнинг¸ ëш болаларнинг зўрланишлари¸ тириклайин одамларни уйига қамаб ëқиб юборишлари¸ албатта¸ одамлар ичидаги қўрқувни кучайтирди. Бу тан олиншимиз керак бўлган нарса. Шу билан бирга ғайрат-шижоат¸ албатта¸ бўлади. Чунки шунча одамни бегуноҳдан бегуноҳ¸ оддий одамларнинг БТРлар¸ автоматлар билан ўққа тутилишига ҳамма ҳам лоқайд қарайвермайди. Мана шу гувоҳ бўлганларнинг ичидан камида 80 фоизи судга бориб гувоҳлик беради¸ дейди Ҳотамжон Ëқубов.\nХалқаро Ҳаага маҳкамасида Ўш ва Жалолободда ўзбекларнинг қирилиши юзасидан жараëн олиб бориш учун бир қанча бюрократик зинапояларни босиб ўтиш лозим¸ дейди бу маҳкама процедурасидан хабардор инсон ҳуқуқлари фаоли¸ Берлиндаги Ўзбек-Немис форуми раҳбари Умида Ниëзова.\n- Халқаро трибуналга мурожаат қилиш учун Қирғизистон биринчидан¸ шу трибуналнинг ваколатини қабул қилиши керак ва бошқа бир давлат шу трибуналга мурожаат қилиши керак. Бу давлат Ўзбекистон ҳам бўлиши мумкин. Қирғизистон халқаро трибунал статусини ҳали қабул қилмаган. Парламент қонун чиқариб халқаро трибуналнинг ваколатини қабул қилиши керак¸ дейди Умида Ниëзова.\nҲаагадаги халқаро суд 1998 йили Рим келишувида тузилган бўлиб¸ 2002 йилдан бери фаолият олиб боради.\nМаҳкама Уганда¸ Судан ва Дарфурдаги қатлиомлар юзасидан ҳукм чиқарди. 2008 йилнинг 21 июлида Ҳага маҳкамаси Судан президенти Умар ал Баширни Дарфурдаги геноцидда айбли деб топди.


Олий Мажлис Сенати йигирма биринчи ялпи мажлисида «Атом энергиясидан тинчлик мақсадларида фойдаланиш тўғрисида»ги қонунни кўриб чиқилди.\nҚайд этилишича, дунё бўйича электр энергиясига бўлган талаб тобора ортиб бормоқда. Маълумотларга кўра, мамлакатимизда иқтисодий тараққиёт, аҳоли сони ва турмуш фаровонлигининг ўсиши натижасида электр энергиясига бўлган эҳтиёж 2030 йилга келиб 117 миллиард кВТ соатга етади.\nРеспубликамиз иқтисодиёти ва аҳолисининг энергия ресурсларига бўлган эҳтиёжи энергиянинг қайта тикланмайдиган манбаларидан фойдаланиш ҳисобига қопланмоқда. Мамлакатимиз энергия манбаи сифатида табиий газга қарам. Чунки ишлаб чиқариладиган электр энергиясининг 85 фоизи айнан табиий газ орқали қопланади. Ваҳоланки, мамлакатимизда уран хомашёсининг улкан захираси мавжуд. Шундай бўлсада, амалда атом энергетикаси салоҳияти ишга солинмаган.\nСенат қонун атом станцияси\nҲуқуқ бугун, 16:40